كەمال محەمەد: كۆرۆنا و زاڵبون بەسەر ترسدا. – WTARIKURD\nكەمال محەمەد: كۆرۆنا و زاڵبون بەسەر ترسدا.\nكۆرۆنا وەك ڤایرۆسێك و پرسێكی ڕۆژ بووە بە راستییەك و بوونی هەیە، وڵاتان و بەتایبەت رێكخراوی تەندروستی جیهانی لەهەوڵی پلاندان لەدژیدا و كۆمەڵگای مرۆڤایەتی بەم هۆیەوە توشی جۆرێك لە ترس بۆتەوە و دورنییە خودی ئەم ترسە لای كەسانی ترسنۆك لەبری خۆپارێزییان ببێتە واقعێكی سەپێنراو بەسەریاندا. بۆیە ئەوەی پێویستە زاڵبونە بەسەر ئەو ترسەداو پەنابردنە بۆئەوەی دەسەڵاتی خۆی لەروی خۆپارێزییەوە زیاتر بكات و دڵ رەقتر و نەرجسی تر بێت بەرامبەر بە نەخۆشییەكەو لە جیاتی ئەوەی یەك هۆكار بدۆزێتەوە بۆ ئەگەری توشبون بەو ڤایرۆسە دەیان هۆكار بدۆزێتەوە بۆ ڕوبەروبونەوەی بۆ ئەوەی سەرەتا پارێزگاری لە تەندروستی مێشكی بكات و ئەم حاڵەتەی بەرەو ئەو دەرەنجامانەی نەبات كە نەتوانێت خودی خۆی ببێتە ئەڵتەرناتیڤی واقیعی ڕوبەروبونەوەی ئەو ترسەو توش بون بە ڤایرۆسەكە.\nئەم ڤایرۆسە واقعییەی، كە بەرۆكی زۆرینەی وڵاتانی گرتوە مرۆڤایەتی لەژێر تاقیكردنەوەیەكدا هێشتۆتەوە بۆ ئەوەی ڕادەی زانین و بەرگەی ئەو ئازار و نارەحەتییە وەربگرێت، كە دوچارییان دەكات بێگومان ئەمە یەكەمین ڤایرۆس و دواهەمین ڤایرۆسیش نابێت ئەگەر بە مێژوودا بچینەوە. لێرەدا بەراشكاوی هاتنی ئەم ڤایرۆسانە ئەوەمان بۆ دەرئەخات كە ژیان بەهەرچۆنێك گوزەرابێت نەیتوانیوە واقع بۆ وەهم بگۆڕێت كاتێك، جگە لە دەسەڵات و ویستی خۆی سەپێنراوە بەسەریدا. بۆیە هەمیشە هەستی بەرەنگاربونەوەو خۆ ئامادەیی وایان لێ دەكات جۆرێك لە یەقین دروست ببێت و لە هەمو ئەو گومانانە ڕزگاریان بكات كە ئەم جۆرە ڤایرۆسەش لەوانی دیكە زیاتر كاریگەری نابێت و هەتایی نییە.\nئەوەی گرنگە ئەو راستییە گرنگەیە، كە هەریەكێك لە ئێمە ئالیەتی كۆنتڕۆڵكردنی خودمان هەبێت چ لەروی ترسەوە چ لە روی بەرەنگاری ڤایرۆسەكەوە لە ڕێگەی ڕێنماییەكانی تەندروستییەوە بۆ ئەوەی وزەی پێویست، كە هانی ڕوبەروبونەوەیمان ئەدات لە ناخ و واقیعی ژیانمان دروست بكات و سەرەنجام هەموان پەیوەندی بە واقیعەوە بكەین ئەمەش دەبێتە كەمكردنەوەو سنورداركردنی ڕێژەی بڵاوبونەوەی ڤایرۆسەكە.\nئەوەی جێگای بایەخ و سەرنجە فراوانكردنی سنوری هۆشیارییە،چونكە فراوانكردنی سنوری هۆشیاری وا لە تاك دەكات هەمو شتێك مرۆڤانە لێك بداتەوە، ئەو توانای راستی لێكدانەوەی هەیە بۆ ئەوەی بزانێت كە ئایا مرۆڤێكی دەستە وسانە یاخود مرۆڤی داهاتوە ! بۆیە بەدڵنیایەوە كاتێك ترس لە ڤایرۆسەكە و ناهۆشیاریمان بەرامبەری ناتوانین خۆمان ئەو كۆمەڵگایەی تێیدا دەژین چاوەرێی ساتێكی نوێ و باشتر بكەین. چونكە ئەوەی لە ئەنجامی بێهیوابون و ترسەوە دروست ئەبێت نابێتە ئەو یاسایەی، كە ئامانج لێی مانەوەی ژیانە لای مرۆڤێكی خاوەن ئیرادە و بە بەرنامە، كە لەساتەكانی بەرگریكردنیشیاندا هیچ بیانویەك نەبۆتە پاساو بۆ شكستیان. چونكە عادەتەن هەر مرۆڤێك لە پێشكەشی هەڵوێست و وزەی خۆیەوە لە رێگەی رێنمایی تەندروستی و زاڵبون بەسەر ترسدا لەو هێرشە دژمنییە سەركەوتو بێت كە ڤایرۆسی كۆرۆنایە. بۆیە نابێت ترسی لۆژیكی لەو مەترسییە واقیعییەی، كە لە بەردەمماندایە ببێتە هۆی سەرهەڵدانی ترسە ئاكارییەكانمان.


"شەڕی ڕۆشنگەران و فێندەمێنتالیستەکان لەئەوروپا" کتێبێکی تری (هاشم ساڵح)بیرمەندو نووسەری بەڕەگەز سوری تاراوگەنشینە،\n"شەڕی ڕۆشنگەران و فێندەمێنتالیستەکان لەئەوروپا" پێمان دەڵێت\nئۆروپا لەپڕێک نەبووە بەکوڕێک و لەشەو ڕۆژێکدا نەگەیشت بەو قۆناغەی ئێستای،لەنکاو مافەکانی مرۆڤ، چەمکی هاووڵاتی بوون، یەکسانی جێندەری، بیری هیومانیزم،ڕۆنانی دەوڵەتگەلێکی سیکولار،لەئۆروپا قارچک ئاسا، هەڵنەتۆقین.\nپێمان دەڵێت ئەوان چۆن و بەچ ڕێگایەک و هەنگاو بەهەنگاو ڕۆیشتوون، بە ماندوبوونێکی بێ ئەندازەو ماوەیەکی زۆر دوورو درێژ و دانانی خشت بەخشتی عەقڵانیەت و زانست و مەعریفەت،تائەو شارستانیەتە مەزنەیان ڕۆناوە، بەسەر ئاگر و بەناو دەریای خوێن و بەژێر نوکی شمشێرەکان داڕۆیشتوون ،تاگەیشتوون بێرەو لەسەدەکانی ناوەڕاست گواستویانەتەوە بۆ سەردەمی ڕۆشنگری و مۆدێرنێتەوە، ئەوان وا بەئاسانی نەگەیشتوونەتە ئێرە،\nنەخێر بەڵکو ئۆروپا چوارسەت ساڵ خەباتی کرد، چواسەت ساڵ تێکۆشاو خوێنی ڕشت و وزەی سەرفکردو شەڕی فیکری و ململانێی فەلسەفی و دایەلۆکی عەقلانی کرد، لەپێناوی ئەو ڕۆژەی ئەمرڕۆ، ئەو عیلمانیەت و مافی مرۆڤەی ئەمڕۆ،ئەو ژیانەخۆشگوزەران و ئازادانەی ئەمڕۆ، ئەو هاووڵاتی بوون و مەدەنی بوون و دیموکراسیەتەی ئەمڕۆ، چوارسەت ساڵ هەوڵیانداو جەنگان، تا له پەتای شەڕی مەزەبەکان و گرتیکەی باستێل و زیندانی سەدە تاریکەکانی ناوەڕاست و دەسەڵاتی کلێساو کوتەکی پیاوانی ئایینی ڕزگاریان بوو، سەتان گۆردانۆ برۆنۆ و گالیلی گالیلۆو فەیلەسوف و زانا و بیریار وڕۆشنبیر و نووسەر لەپێناو ئەو ئازادی و لائیک بون و عیلمانییەت و دیموکراتی و خۆشگوزەرانییەی ئێستایان سوتێندران و کوژران و زیندانی کران، دەریایەک خوێن ڕژێندرا، هەزارەها جار ئازادی ئەتکراو مرۆڤ بوون لەپەت هەڵواسرا،\nپێمان دەڵێت ئەو ئۆروپایەی ئێستا هەرگیز ئەو ئۆروپایە نەدەبوو، ئەگەر بەتەواوی سیاسەت و ئایینی لەیەکتری جیانەکردبایاتەوە، ئەگەر سنوری بۆ دەسەڵاتی کلێساو فێندەمێنتالیستەکان و کەشیش و پیاوانی ئایینی دانەنابوایە، ئەگەر عیلمانیەتی نەکردبا بەدەستورو یاساو مافەکانی مرۆڤ و هاووڵاتی بوونی جێگیرنەکردبایە، ئەگەر دانی بە پلورالیەت و تولەرەنس و جیاوازیەکان دانەنابوایە، ئەگەر کۆتایی بە سوتاندنی ئەندێشەمەندان و سانسۆرخستنەسەربیری ئازادو نووسنی ئازادو لیستی قەدەغەکردنی کتێبەکان نەهێنابا،\nپێمان دەڵێت ئەگەر ڕۆشنگەرەکان و فەیلەسوفەکان نەبوانایە،هەرگیز چاخی ڕێنیسانس و ڕاچڵەکین،ڕیفۆرمی ئایینی و سەردەمی ڕۆشنگەری لەدایک نەدەبوو، هەرگیز نەوەکانی ئێستای ئۆروپا. تامی ئەو ئازادیە هزری و پێشکەوتنەژیاریەی ئێستایان نەدەکرد،کۆمەڵی ئۆروپا لەتاریکایی سەدەکانی ناوەڕاست و لەزۆنگاوی نەزانی و لەناو تونێڵی دواکەوتوویی قورتاری نەدەبوو،\nشەڕی ڕۆشنگەران و فێندەمێنتالیستەکان لەئەوروپا"\nپێمان دەڵێت ئەوەی نەوەکانی ئەمڕۆی ئۆروپا دەیدورێتەوە،بەرهەمی هیلاکی و ماندوبوون و شەونخونی و بەری ڕەنجی خەباتی سەدان ساڵەی ئەوانەی پێشەخۆیانە،\nپێمان دەڵێت ئەوە فەیلەسوف و ئەندێشەمەندەکان بوون، تۆی تۆلەرانس و پێکەوەژیان و درەختی ئازادی و یەکترقبوڵکردن و ئەقڵانیەتیان لەناو دڵی جوگرفیای ئۆروپاو سنورەکانی ئەو کێشوەرە ڕواند، ئەوه ئەوان بوون، شەڕی فیکری و ڕۆشنگەرانەو ئەقڵانیانەو مەعریفیانەی فێندەمێنتاتالیستەکانیان کرد، لەدژی بناژوخوازەکان و دەسەڵاتی پیاوانی ئایینی و کلێسا وەستانەوە، تۆتالیتاریزمی ئایینی و ئوسوڵیەتی ئایینیان لەڕەگەوە هەڵقەناند،ئەو ئسوڵیەتەی لەهەناوی توراس و کەلەپورو تێکستەئایینیەکانەوە هاتبوونەدەر،ئەوان بوون مەترسی تەمی تیرۆرو توندوتیژییان لەسەر وڵاتەکانیان لابردو هەژمونی هێزە کۆنەخوازەکان و شمشێری دەوڵەتی سیوکراتیان پێچایەوە، کۆتاییان بە حوکم کردن بەناوی ئاسمان و تێکەڵ کردنی ئایین و سیاسەت و بە فەزای گشتی هێنا، ئەو هەموو دەسکەوتەشارستانی و پێشکەوتنەیان پێشکەش بە مرۆڤایەتی کرد،قۆناغی دەمارگیری ئایینی و ڕەگەزپەرستی و جەهالەت و خوڕافەو تاریکی و کوشتارگەی نێوان پڕۆتستانت و کاتۆلیک و شەڕی نێوان ئایین و مەزهەب و گرووپەکانیان تێپەڕاند،\nدەوڵەت گەڵێکی سیکولارو مەدەنی و سەردەمیان ڕۆنا،کۆمەڵیان بە عەقڵانی کردو بیری مۆدێرنێتەیان لەوڵات بڵاوکردەوەو ئازادی و مافەکانی مرۆڤیان پیرۆزکردو پیرۆزییان لەشتەناپیرۆزەکان وەرگرتەوە،مرۆڤیان کرد بەچەق و سەنتەر، بەڕووگەو پێوەر، دیموکراسیەتیان کرد بەدیفاکتۆو حەقیقەت، سنووریان بۆ سنوربەزێنەکان داناو ماف و کەرامەت و یەکسانی ژنیان لە دەستوردا چەسپاند، ئۆروپایان کرد بەئۆروپاو بەو مێژوو پرشنگدارو بەو شانازیانەی ئەو ڕۆژەی گەیاند،\nکۆتاییان بە دادگای پشکنین و لێپێچینەوە لەفیکری ئازاد، سەرکوتکردنی بیری ئازاد،سانسۆرکردنی کتێب،دەمکوتکردنی پێنووس، ڕێگری کردن لەلێکۆلینەوەی لێکۆلەران،بەهەرتەقەکردنی جودابیران و ئەندێشەمەندان و سەربڕینی پرۆتستانتێک لەلایان کاتۆلیکێک لەسەر ناسنامە هێنا، بە پارێزەرانی کەلەپوری کۆنینەو سەربازانی ڕێگای تاریکیان وت ،بوەستن، سەدەی تاریکایی کۆتایی پێهات و چاخی ڕۆشنگەری و ڕوناکی دەستی پێکرد، بازاڕی خورافەو میتۆلۆژیا داخراو ئەفسانەگەرێتی و هەژمونی تاتۆلیتاریزمی ئایینی و شمشێری مەزهەب باوی نەما، ئیتر مۆد مۆدی مۆدێرنێتەو هێزی هێزی عەقڵانیەت و دەسەڵات دەسەڵاتی عیلمانیەتە،\nبووە هۆکاری کۆتایی هاتن بە فێندەمێنتالیستی مەسیحی و لە لەدایک بوونی جۆرێکیتر لەمەسیحیەت، مەسیحیەتێکی کراوەو لێبوردەو هێمن و میانەڕەو، مەسیحیەتێکی لیبڕاڵ و دیموکرات، مەسیحیەتێک باوەڕی بە پێکەوژیان هەبێت و عیلمانیەتی قبوڵبێت، دان بەئازادیەکانی تاک دابنێت، ڕێز لەجیاوازیەکان بگرێت، داوای لێبوردن لەمێژوو و ڕابردووی خۆی و هەموو ئەوانە بکات، کەلەڕابردوو لەسەر دەستی کڵێساو دادگاکانی پشکنین ئازاردراون و سوتێندراون و بەهەرتەقەو فەرمەسۆنکراون.\nپێمان دەڵێت ئەگەر مەسیحیەت ئێستا لەگەڵ شارستانیەتی سەردەمدا ڕێککەوتووەو بێ دەنگکراوەو ناچارکراوە ڕێز لەهەموو جیاوازیەکان بگرێت،زانست لەژێردەسەڵاتی کلێساو ئەقڵ لەخورافەو میتۆلۆژیا ڕزگاربکرێت و مرۆڤایەتی لەژێر قامچی و هەژمونی پیاوانی ئایینی دەربهێندرێت و فیکرو بیرکردنەوە ئازاد بکرێت،\nئەوە فەزل و چاکەی عیلمانیەت و ڕۆشنگەریە، سەرکەوتنی خەبات و کۆشش و هەوڵەکانی ڤۆلتێرو جان جاک ڕۆسۆو کانت و کۆندۆرسێ و پیێربال و دیدرۆو ئیسحاق نیوتن و داروین و ئۆگست کۆنت و ڤیکتۆر هۆگۆو هیگڵ و سپینۆزاو دەیان زاناو ئەندێشەمەندو فەیلەسوفیترە، کە لەپێناو عیلمانیەت و مرۆڤایەتیدا، لەپێناو زانست و ئەقڵانیەتدا، خەباتیانکردو تێکۆشان وحزمەتی زانست ومرۆڤایەتیان کرد،\nپێمان دەڵێت کانت و ڕۆسۆو ڤۆلتێروزۆربەی فەیلەسوف و بیرمەندانی تری ڕۆشنگەر، بێ بڕواو ئەتێست نەبوو، فەیلەسوفان و ئەندێشەمەندانی چاخی ڕۆشنگەری ،مەبەست و ئامانجیان ڕەتکردنەوەی ئایین و بڵاوکردنەوەی بێ بڕوایی و بێ بەش کردنی خەڵکی نەبوو لەئایین، بەڵکو ئامانجی ئەوان لێبوردەیی ئایین و کرانەوەی ئەقڵی ئایینی و فرەیی ئایینی و ،ئازادی ویژدان و بیروڕابوو، ئەوان خوێندنەوەیەکیتریان بۆ کەلەپورکرد،مێژوو، تێکستەکان و دیاردەکان کردو هەموو شتە بە پیرۆزکراوەکانیان خستەژێر نەشتەری ڕەخنەو پێداچونەوەیان بۆکردو بەفلتەری زانستیان دابردو بەئەقڵ هەڵیانسەنگاندو لەسەرەدی ویژدانیانداو لە بۆتەی ئەخلاق و بەپێوەری مرۆڤیاندابرد، ئەوان هاتن ئیمانێکی تریان لەجێی ئیمانە کۆنەکه دانا، تەفسیرێکیتریان بۆ ئایین وعەقیدەو باوەڕو ئەخلاق کرد، دوور لەو تەفسیرەی کلێساو ئایین، بەمانا کۆن و کلاسیکیەکەی، ئەوان گوتیان عیلمانیەت بێ ئایینی و دژایەتیکردنی خوداوەند نییە، عیلمانیەت کفرو بێ بڕوایی نییە، عیلمانیەت ڕێگری کردن لەئایین و ئەنجامدانی ڕیتواڵ و سروتەئایینەکان نییە،بەڵکو عیلمانیەت ڕێزگرتنە لەئازادی و ئایینەکان، دانانەوەو گەڕانەوەی ئایینە بۆشوێنی ڕاستەقینەی خۆی، عیلمانیەت جوداکردنەوەی ئایینە لەسیاسەت، نەک دژایەتی کردنی ئایین، عیلمانیەت دەڵێت ئایین بابەتێکی تایبەتی تاکەکەسی و، پەیوەندی نێوان مرۆڤ و خوداوەندە، عیلمانیەت چەمکێکە لەڕێگەیەوە مامەڵەیەکی ئەخڵاقی مرۆڤەکان دەکرێت و لەسایەیدا مرۆڤایەتی تەباو برا دەژین،چیتر لەسەر ناسنامەی ئایینی و مەزهەبی و نەتەوەیی هیچ کەس وگرووپ و مەزهەب و حیزب و لایەن و ئایینێک، ناتوانێت لەژێر سێبەری عیلمانیەت ئەوەیتر بسڕێتەوەو مرۆڤەکان بکات بەکۆیلەو کەنیزە،لەناو سیستەمی عیلمانیەتدا، لەسەر بنەمای ئایین و نەتەوەو ڕەنگ و ڕەگەز، لەسەر پێوەری مەزهەب و تائیفەو جیاوازی ئایدیۆلۆژی حیساب لەگەڵ هیچ کەسێک ناکرێت، لە ژێر سابیتەی سیکولاریزمدا،جو، زەردەشتی، کاکەیی، ئێزدی ،بودی ،موسڵمان ،هیندوس، گاور، بێ ئایینی و هەرچیەک بیت، ئەوە ژیانی تایبەتی خۆتەو بۆت نییە خۆت بەپیرۆزترو ئایینی خۆت بەباشترو،دۆگمی خۆت بەباڵاتر لەوانیتر دابنێیت و خۆت بەسەر ئەوانیتردا فەرزبکەیت و وەکو پلەدوو بەکەم سەیری ئەوانیتربکەیت و هەوڵی سڕینەوەیان بدەیت و ناچاری گۆڕینی ئایین و بیروباوەڕو دانی سەرانەیان بکەیت، لەدەوڵەتی عیلمانیدا، تەنها مرۆڤ بوون پێوەرەو دەوڵەت دەولەتی هاووڵاتی بوونە.\nپێمان دەڵێت بزاڤی ڕۆشنگەری بۆ لەناوبردنی ئایین و دژایەتی کردنی خوداوەند دروست نەبوو، بەڵکو ئەو بزوتنەوەیەک بوو لەدژی دەمارگیری ئایینی دروستبوو، لەدژی دژایەتی کردنی ئایین بۆ زانست و ڕێگری ئایین لەبیرکردنەوەی ئازاد درووست بوو فەیلەسوف و ئەندێشەمەندو زانایانی سەردەمی ڕۆشنگەری هیچ کێشەو بەریەککەوتنێک و دژایەتیەکیان لەگەڵ جەوهەری رۆحانیەتی ئایین،بوونی خوداوەند،عەقیدەی ئەخڵاقیاتی ئایین نەبوو،بەڵکوکێشەی ئەوان ،شوێنکەوتنی کوێرانەی ئایین،دەمارگیری ئایینی و دەسەڵاتی پیاوانی ئایین و کلێساو تێکەڵکردنی دەسەڵاتی ئاسمان بەزەمین و ئایین بەسیاسەت بوو، دژایەتی ئەوان بۆ دەوڵەتی سیوکراتی و هەژمونی ئایین بوو بەسەر ژیانی گشتیدا،ڕێگری ئایین بوو لەئازادیەکانی تاک، دەستوەردانی ئایین بوو لەتایبەتمەندی مرۆڤەکان، لەزانست و توێژینەوەو بیرکردنەوەی ئازاد، لەفەلسەفەو دیدەنیگای ئازاد، شەڕی فیکری و پێنووسی ئەوان شەڕی خاچپەروەری و شەڕی پیرۆزو شەڕی ئایینەکان لەدژی یەکتری و لەناوەخۆیاندا بوو، بەتایبەتی ئەو جەنگە ئایینیە مەزهەبیە نێوخۆییەی سەدەی حەڤدەهەم و هەژدەهەم لەئۆروپا،\nپێمان دەڵێت بەهۆی سەرکەوتنی بەرەر ئەقڵانیەت بەسەرخوڕافە، ڕوناکی بەسەر تاریکی و زانست بەسەر نەزانیدا، ئیتر لەئۆروپا، میتودو مەنهەجی تەجریبی و زانست و ئەقڵانیەت ،جێگایان بە بڕوای کوێرانەو شوێنکەوتنی نەزانانەو دەمارگیرانە لەقکردوو جۆرو شێوازێکیتری ئایین داری و بڕواداری لەدایکبوو، کە ئیتر هیچ دژایەتیەکی لەگەڵ ڕوحی سەردەم و ئەقڵانیەت و زانست و مۆدێڕنێتەو عیلمانیەتدا نەبێت، بەو شێوەیە لەسەردەمی ڕۆشنگەریدا چیتر زانست و مەعریفە لەچنگی دەسەڵاتی میتافیزیکاو غەیبانیەت و لەژێر هەیمەنەو دیلێتی دەستی لاهۆتی کەنیسەو نادیارەکان ئازاددەبێت، ئەقڵ دەبێت بە ئامڕازو ئەداتی مەعریفەو تاقیکردنەوەو ئەزمون دەبن بە پێوەرو سەلماندنی حەقیقەتەکان و زانا دەبێت بەسەرچاوەو مەرجەع، نەک کلێساو پاپاو قەشەوکاردیناڵ و مەتران و پیاوانی ئایینی،\nپێمان دەڵێت ڕاستە لە ئۆروپا دوای سەتان ساڵ، بەهۆی ڕینیسانس و ڕیفۆرمی ئایینی و پرۆژەی ڕۆشنگەری مرۆڤ لەخورافەو وەهم و کابوسی لاهۆت و عەقڵیەتی کۆنەپەرستی ئازاد بوو و ئۆروپیەکان گەیشتن بەو رۆژە پڕشنگدارەیان، گەیشتن بە لوتکەی شارستانیەت و هەڕەمی داهێنانوەلێ ئەفسوس ئێمە ڕۆژهەڵاتی و زۆرێک لەوڵاتانی تری نائۆروپی، هێشتا لەسەرەتای ڕێگاداین و قۆناغەکانی سەدەکانی ناوەڕاستمان تێنەپەڕاندووە،هێشتا لەقۆناغی بەستەڵەکی ئەقڵ و دۆگمایی بیرو تونێڵی ئایدیۆلۆژیاو داخرانی جیهان بینی و تاکڕەهەندیدا دەژین، هێشتا گیرۆدەی دەستی نەریتی خێڵ و شمشێری مەزهەب وبیری فێندەمینالیستی و دۆگمی داکەوتوانەین، هێشتا پێشمەرجەکانی ژیان لێرە بوونی نییە، هێشتا ئاشنای چەمکی عەدالەت و دیموکراسیەت و یەکسانی نەبووین بەمانا ڕاستەقینەکەی، هێشتا لێره قاعیدە، داعش، تاڵیبان و دەیان و سەتان گرووپیتری فێندەمێنتالیست و ئیسلامگەرا هەن، ئەو فێندەمێنتالیستانەی مۆدێڕنێتە ڕەتدەکەنەوەو دژایەتی ڕۆحی ڕۆشنگەری و مافەکانی ژن و پڕنسیپەکانی مرۆڤ بوون و عیلمانیەت و هەموو تازەگەریەک دەکەن و دوژمنێکی سەرسەختی شارستانیەت و نەیارێکی بێ وێنەی مرۆڤایەتی و هەموو جوانیەکی ژیان و بەهایەکی بەرزن!


چه‌ند پسپۆڕێكی ته‌ندروستی توێژینه‌وه‌یه‌كیان له‌سه‌ر ڤیتامینه‌كان ئه‌نجامداوه و بۆیان ده‌ركه‌وتوه چه‌ند جۆرێكی ڤیتامین كاریگه‌ری دیاریان له‌سه‌ر ته‌ندروستی له‌ش هه‌یه و ئه‌گه‌ری توشوبون به‌شێرپه‌نجه كه‌مده‌كاته‌وه.\nتوێژینه‌وه‌كه له ئه‌مەریكا ئه‌نجامدراوه و ده‌ریخستوه خواردنی ئه‌و خۆراكانه‌ی ده‌وڵه‌مه‌ندن به ڤیتامین (B3) سودێكی زۆریان بۆ جه‌سته‌ی مرۆڤ هه‌یه و ئه‌گه‌ری توشبون به نه‌خۆشی شێرپه‌نجه‌ی پێست به رێژه‌ی (23%) كه‌مده‌كاته‌وه.\nكه ئه‌گه‌ر به‌رێــك و پێكی ماده‌ی نیكۆتینامید ی ڤیتامین (B3) بخۆیت ئه‌گه‌ری توشبونت به‌نه‌خۆشییه‌كانی شێرپه‌نجه‌ی پێست به‌رێژه‌ی (23%) كه‌م ده‌بێته‌وه.\nبه‌رای پسپۆڕه‌كان زیادبونی ئه‌و ڤیتامینه ده‌بێته هۆی به‌هێزبونی به‌رگری له‌ش له‌دژی شێرپه‌نجه و هاندانی خانه‌كان بۆ پاراستنی سیستمی به‌رگری، ئه‌مه‌ش به‌هۆی جۆره مادده‌یه‌ك كه له‌گه‌ڵ ڤیتامین (B3) ده‌رده‌درێت و به نیكۆتینامید ناسراوه.\nتوێژینه‌وه‌كه داوا له هاوڵاتیان ده‌كات گرنگی به خواردنی ئه‌و خۆراكانه بده‌ن كه ده‌وڵه‌مه‌ندن به ڤیتامین (B3) ئه‌وانیش بریتین له گۆشتی ماسی و مریشك هه‌روه‌ها قارچك و سه‌وزه‌كان له‌گه‌ڵ میوه‌كانی وه‌ك مۆز و ئاڤۆگادۆ.\n21/05/2015 بینین: 12312


نەهاتووم ئاسمان بنوسمەوە، من خەڵکی زەوییم – Dengekan\nbyPeshawa Kakai\tNovember 11, 2018\tBooks, General\n“زەوی پلاستیک” یەکەمین کتێبی شیعری “دیار لەتیف”ی شاعیرە، کە ماوەی نۆ ساڵە کاری لەسەر دەکات و ئێستا لە چاپخانەیە و، بەمزووانە بڵاو دەکرێتەوە.\nدیار لەتیف، دەڵێت: شیعر لای من، جگە لەوەی زانست نییە، ژیانە و، تەنانەت لە سەرووی هونەریشەوەیە، تاقیکردنەوە و دەرهاویشتنی بزاوتی گەرمی ڕۆحە، لەوەش زۆرتر، فەندەمێنتاڵێتێکە و، دژ بە ڕەگ و ڕیشەی خود، جەنگ بەرپا دەکات، لە هەمانکاتدا بەریەککەوتنی ژەهری ناخودئاگایە و، دەشکرێ خودئاگاییش بێت.\nئەم شاعیرە، زیاتر لەسەر یەکەم کتێبی خۆی قسەدەکات و، دەڵێت، “لەم دەرچەوە کە باس لە زەوییەک دەکەم، ئازاری نووسینی لە خۆدا هەڵگرتووە، چوونکە خاوەن واقیعێک نەبوومە و، هەمیشە ویستوومە زیاتر مامەڵەم لەگەڵ ئەفسانەسازیدابێت، ئەو ئاوێتەکردنە لە شیعردا بۆ من، بووەتە خولیا و بوونیادنانەوەی خەون، خەونێکی لەدەستچوو، هاوکات خەونێکی ڕوونەدراویش.\nدیار لەتیف ماوەی نۆ ساڵە، کار لەسەر یەکەم کتێبی دەکات و، دەڵێت: هەوڵمداوە زەوییەکی پاراو بنووسمەوە، کەمترین درێغیشم نەکردووە، بەڵگەی ئەوەی نۆ ساڵە پاسەوانیم.\nلای دیار لەتیف، بە شیعرکردنی ژیان کارێکی ئاسان نییە، “ئاسان نییە نەخۆشی و ئازار و برسێتی و مەراق و سوژە و دەردەسەری نەک بنووسرێتەوە، بەڵکوو بشکرێتە تەکنیک و شیعرییەت”\nدیار، دەڵێت: “شیعر، شۆڕشە بۆ ڕاماڵینی جیهانی کۆن و داڕزیو، بنیاتنانی سەردەمی تازەیە، لەگەڵ ئەوەش بەرجەستەکردنی خۆشەویستییە، لەهەر کوێیەک سکگوشین و ترس و پەرێشانی هەبێت، بونیادی دادەخورپێت و بەدەنگ دێت.”\nدەشنووسێت، “شیعر تەنیا بریقەی زمانەوانی نییە، ڕاوکردنی چرکەساتەکانیش، ویستە بۆ ئاشکراکردن و دەستلێدان لە بینراو و نەبینراو، تێکەڵبوونە بە ئازادییەکی ڕەها و، شکاندنی بەربەست و نەریتەکانە، ئەمەیە شیعری درەوشاو.”\n“نەهاتووم ئاسمان بنووسمەوە، من خەڵکی زەوییم”\nئەم شاعیرە، پێیوایە: دەستبردن بۆ شیعر، لە جیهانێکدا، پڕ لێو لە کارەسات، مانایەکمان پێدەدات کە شیعر نەمردووە و، بە دەسەڵاتە لە نووسینەوەی دونیا و ساڵەکان، بگرە تەنیا ئەرکی ئارایشتی نییە و، لە توانایدایە ژیاننووس و مرۆڤنووس بێت، شیعر کاتێک مردووە، کە جووڵەی نووسینەوەی نەمێنێت.\nدیار لەتیف ساڵی ١٩٨٩ لە شارۆچکەی کفری لەدایک بووە، دەرچوووی بەشی کوردی کۆلێژی زمانی زانکۆی سلێمانییە، بە دەقی شیعری بەشداری چەند فێستیڤاڵێکی ئەدەبی کردووە و، خەڵاتی یەکەم تا سێیەمی دەستەبەرکردووە.\nجگە لە کارکردنی لە یەکەمین کتێبی، هاوکات لە چەندین سایت و ڕۆژنامە و گۆڤار کاریکردووە و ستوونی هەبووە.\nPrevious دیدار له‌گه‌ڵ سوهه‌یلا مێهه‌می خانمه شاعیری کوردی سنه‌یی\nNext تیرۆر…. مرۆڤ و كاڵا !! ….. جوتیار


دەست لەكاركێشانەوەی خالید عەزیزی پەسندكرا – زاگرۆس پۆست\nماڵەوە / سیاسی / دەست لەكاركێشانەوەی خالید عەزیزی پەسندكرا\nیه‌ك شه‌ممه 15 كانونی دووه‌م 2017\tسیاسی, کوردستان, هەواڵ 217 جار خوێنراوه‌ته‌وه\nبەپێی زانیارییەكانی زاگرۆسپۆست ھەر ئەمرۆ (یەكشەممە) كۆمیتەی ناوەندی حدك سكرتێرێكی نوێ ھەڵدەبژێرێت\nھەر یەك لە مستەفا مەولوودی جێگری سكرتێر و ئاسۆ حەسەنزادە ئەندامی سەركردایەتی پاڵێوراون بۆ پۆستی سكرتێری گشتی حدك.\nخالید عزیزی پێشتر دەست لەكار كێشانەوەی خۆی پێشكەشی سەركردایەتی حزبەكەی كردبوو، ئەمڕۆ لە كۆبوونەوەی كومیتەی ناوەندی دەست لەكاركێشانەوەی پەسند كرا.\nئاسۆ حەسەنزادە كوڕی سكرتێری پێشووی حزبی دیموكراتی كوردستانی ئێران ـ حدكا، عەبدوڵڵا حه‌سه‌نزاده‌یه كە پاش كۆنگرەی سێزدەیەم لەگەڵ ژمارەیەك لە ئەندامانی سەركردایەتی و كادر و ئەندامان لەو حزبە جیا بووەوە.


كەرتی گەشتیاری رواندز دەبووژێنێتەوە | دەزگاى زارى کرمانجى\nكەرتی گەشتیاری رواندز دەبووژێنێتەوە\n"پرۆژەی گرنگی گەشتیاری بۆ گوندەكانی رواندز لە پلاندان"\n" هەلی كاری بەرچاو بۆ گەنجانی قەزای رواندز رەخساوە"\n" داعش و كۆرۆنا زیانێكی زۆریان لە گشتو گوزار دا"\nقەزای رواندز دەكەوێتە سنووری پارێزگای هەولێر بە دوری 117كم، لەسەر بەرزاییەك بنیات نراوە، بە یەكێك لە قەزا جوانەكانی كوردستان دادەندرێت، چەندین شوێنی گەشتیاری لەخۆ دەگرێ وەك بێخال، جوندیان, دۆڵی ئاكۆیان, كۆرەكی گەشتیاری و شنگلبانە و وەرتێ.\nچیایی محەممەد حەسەن، بەڕێوبەری بنكەی گەشتو گوزاری رواندز، لە بارەی دۆخی گەشتیاری لە رواندز بۆ زاری كرمانجی دواو، وەڵامی پرسیارەكانی داینەوە.\nدیمانە : راژان ئەحمەد- زاری كرمانجی\n* تاچەند توانیوتانە خزمەت بە پڕۆژەی گەشتیاری بكەن لە ماوەی دەست بە كاربوونتاندا؟- گەورەترین دەسكەوت كردنەوەی بنكەی گەشتو گوزار بوو لە قەزای رواندز، چونكە شوێنی زۆری گەشتیاری لێ بوو بێ ئەوەی بنكەی گەشتیاری لێ بێت، لە ساڵی 2014 خەریكی كردنەوەی بووین، تا دواجار لە ساڵی 2015 رەزامەندی كردنەوەی بۆ دەرچوو، بەڵام بەهۆی هەندێك كێشەی ئیداری تا ساڵی 2017 راگیرا و لە رۆژی 2-8-2017 بنكەی گەشتو گوزاری رواندز كرایەوە، سەرەتا وا لەگەڵمان رێككەوتن كە هیج شتێكمان بۆ نەكەن و داوای هیچ نەكەین, بەو مەرجە بنكەی گەشتو گوزاری رواندز كرایەوە.\nلەو كاتەی بنكەی گەشتو گوزاری رواندز كراوەتەوە ئێمە توانیومانە 80 ملیۆن دینار بە جیا بۆ رێگای بێرمێی فەقیان تەرخان بكەین كە شوێنێكی زۆر دڵڕفێنی گەشتیارییە،جگە لەوەش دوو سەكۆی گەشتیاریمان دروست كرد كە وانەش سەكۆی حوسێن حوزنی موكریانی و دانەیكی تر لە كاولۆكانە، هەروەها دانانی نزیكەی 40 كورسی لە نێو رواندزو هاوینەهەوارەكان, سەرەتای وەرگرتنی رەزامەندیمان چاككردنی رێگای بێخاڵ بوو توانیمان رێگاكە چاك بكەین نزیكەی 113 ملیۆن دیناری بۆ تەرخان كرابوو, ئەم پرۆژانە كراون ئەگەر ئەم بنكەیە نەبایە ئەم پارەیە نە دەگەڕاوە، ئەمە داهاتی خۆمان بوو بۆ خۆمان گەڕاندەوە17% داهاتمان هەیە لەسەر ئەم بڕە داهاتە پڕۆژەكانمان جێبەجێ كردووە.\n*پرۆژە گەشتیاریەكانتان چین؟\n-رواندز شوێنێكی لەباری گەشتیارییە و ئامادەیە, بەڵام لەبەر هاتنی داعش و سەرهەڵدانی ڤایرۆسی كۆرۆنا زۆربەی پڕۆژەكان وەستاون, ئێستا 11 پڕۆژەی وەبەرهێنان لە قۆناغی كۆتاییە, لە بانەزێوك بە سەرەوە, شاری ژیانی گەشتیاری كە پڕۆژەیەكی وەبەرهێنانە، لەسەر 10 دۆنم زەوی رەزامەندی كۆتایی هاتۆتەوە، لەبەر بوونی ئەم ڤایرۆسە پرۆژەكە وەستاوە, نۆژەنكردنەوەی بێخاڵ و جوندیان بۆ گۆرینی بە شێوەیەكی سەردەمیانە و جوان كۆتایی هات و خەڵك سەردانی دەكات، كێشەی نەبوونی زەویمان هەیە, بۆ نموونە وەبەرهێن لە هەولێر هاتووە داوای دروستكردنی تەلەفریكی كردووە، لەمبەر بۆ ئەو بەری خەرەند سەردانی شارەوانیمان كردووە، بەڵام بەهۆی نەبوونی زەوی نەچۆتە بواری جێبەجێ كردن, ئێستا ماستەر پلانی ئەو بەری هەندرێن كەوتۆتە نێو ئەو پڕۆژانەی وەبەرهێنان رایگەیاندووە بۆ ئەوەی وەبەرهێنێك بێت جێبەجێی بكات, هەروەها بێرمی فەقیان ئامادەكراوە بۆ ئەوەی بچێتە بواری جێبەجێ كردن زەوی ئامادە كراوە، ئێستا خەریكی نۆژەن كردنەوەی جوندیانین بە دیزاینی نوێ.\n*پلانی ئەوەتان هەیە پرۆژەی زیاتری گەشتیاری ئەنجام بدەن ؟\n- لە سەردەمی ئێمە وەرتێ كرا بە شوێنێكی گەشتیاری، جاران خەڵك شەرمی بەوە بوو باخەكانیان بە كرێ بدەن, ئێستا بۆتە شوێنێكی دیاری گەشتیاری، پێشتر خەڵكی ئەوێ پشتیان بە مووچە دەبەست، ئێستا خەڵكی وا هەیە داهاتی یەك شەوی دوو ملیۆن بووە, وەرتێ بە تەواوی بۆتە شوێنێكی گەشتیاری، ئێمە كارئاسانی تەواومان بۆ كردوون بۆ ئەوەی خەڵك پشت بە داهاتی خۆی ببەستێ, ئێستاش بەردەوام لەگەڵیان لە هەوڵ داین، ئەگەر ئەم ڤایرۆسە نەبوایە ئەمساڵ بە نیاز بووین مۆڵەتی پیشەیان پێ بدەین بەم مۆڵەتە بتوانن داهاتێكی زۆر باش بۆ حكومەت بگەرێتەوە, نزیكەی 700 تا 750 كەپر هەیە 12 موتێلی لێیە، ئەمانە هەمووی لە ماوەی 3 ساڵی دەست بەكاربوونمان بوو, وەرتێ بۆتە شوێنێكی گەشتیاری زۆر بەناوبانگ لە هەموو شوێنێك خەڵك رووی تێدەكات, ئێستا لە گەلی ئاكۆیان كەپری گەشتیاری درووست دەكرێ، ئێمە وەك بنكەی گەشتو گوزاری رواندز لەگەڵیان لەسەر خەتین بۆ ئەوەی پرۆژەیەكی بە كەڵك دروست بكەن.\n* ئەو بڕە بودجەییەی بۆتان تەرخان كراوە تاچەند لە پرۆژەی گەشتیاری بە كارتان هێناوەتەوە؟\n- ئێمە ژمارەی بانكیمان نییە، بۆیە داهات دیار نابێت، ئێستا لە رواندز، چۆمان، مێرگەسۆر و سۆران, كە سۆران بەڕێوبەرایتییە تا ئێستا ژمارەی حیسابیمان نییە، واتا داهاتی خۆمان نازانین, نازانین داهاتی ئەم 4 قەزایە چەندە هەمووی دەڕواتەوە هەولێر، پێشتر رێژەی 17 % بوو، واتە بۆ پرۆژەكانی خۆمان خەرجمان دەكرد، ئەم پڕۆژانەی كە پێشتر ئاماژەم پێدان لەسەر ئەم بڕە بودجەیە جێبەجێ كراون, بەڵام ئەو داهاتە كەمە، ئەگەر ئێمە بزانین ئەم داهاتە چەندە لەوانەیە بتوانین باشتر خزمەت بكەین, بۆ نموونە ئەگەر رواندز ژمارەی حیسابی خۆی هەبێ, ئەم گازینۆ و چێشتخانانەی لە بێخاڵ هەنە یا لە جوندیان و وەرتێنە كاتێ ئەم داهاتەت كۆكردەوە ئەم 17% زۆر زیاتر دەبێ, ئەوەی ئێستا بۆمان خەرج دەكرێ و بە شێوەیەكی تر پارەیەكی وامان لەبەر دەست نەبووە, ئێمە مانگانە میزانییەمان دووسەد هەزارە.\n*بۆچی هەوڵتان نەداوە بەو بودجەی بۆتان دیاری كراوە رێگا‌ی ئاكۆیان پێ نۆژەن بكەنەوە یاخود فراوان تری بكەن وەك دەزانین رێگایەكی گەشتیارییە؟\n- لێرەدا هەر شوێنە و كاری خۆی هەیە كە ئیشی خۆی راپەڕێنێ، رێگا چاك كردن ئیشی ئێمە نییە وەزارەتێك هەیە بە ناوی رێگاو بان كە ئیشی ئەوانە, ئێمە وەكو گەشتو گوزار كارەبای بێخاڵمان چاك كردووە، ڕێگامان بۆ چاك كردووە كە ئەوە ئیشی ئێمەش نییە, ساڵی پار میكسەرێك سەبمان نارد بۆ ئاكۆیان و دۆڵی ئاكۆیان بۆ پڕِ كردنەوەی هەموو چاڵەكان, سەرەتای دەست بەكاربوونی ئەم كابینەیە شەقام و رێگاو بانی زۆر نۆژەنكرانەوە و دروست كران، شەقامی دۆڵی ئاكۆیانیش یەكێك بوو لەوانە، بەڵام دواتر ئیشەكان راگیران, بە شێوەیەكی تریش بەڕاستی خەڵكەكە نەهاتووە لە لای ئێمە راوێژ بكات بۆ نموونە هەندێ كەپریان دروست كردووە بە شێوەیەكی هەڕەمەكین، كەپرەكان تا رادەیەك ناڕێكە, پار ئێَمە تەنەكەی خۆڵمان بۆ بردن جادەمان بۆ چاك كردن رۆژێك شۆفڵمان بۆ بردن گەراجمان بۆ دروستكردن, ئەم ساڵیش لە بەرنامەمان بوو بانگێشتیان بكەین هەندێ مەرجیان بۆ دانێین، بەڵام لەبەر ئەم ڤایرۆسە نەمانتوانی, ئەگەر نا لە پڕۆژەمان بوو گەلی ئاكۆیان وەك وەرتێ بكەین بە شوێنێكی گەشتیاری گرنگ، وای لێ بكەین رێكخستنی تێدا دروست بكەین یانی ناشێ لەوێ تۆ 10 كەپرت هەبێ بەڵام گەراجت نەبێ، ئەگەر تۆ 10 كەپرت هەبی ئەبێ 5ی بكەیت بە گەراج و توالێت, لە پڕۆژەمان دایە ساڵی داهاتوو گرنگی زیاتر بە گەلی ئاكۆیان بدەین لە رووی رێگاوبان هەم لە رووی خزمەت گوزاری و كەپراتەوە.\n*هەوڵتان نەداو گوندی گەرەوانی سەروو بكەن بە شوێنێكی گەشتیاری؟\n- سەبارەت بە گوندی گەرەوانی سەروو ئێستا بەرنامەیەك هەیە لە گەشت و گوزار پێی دەڵێن گەشت و گوزاری گوندەكان چەند زۆنێك دیاری كراوە خۆش بەختانە ئێمە توانیمانە 4 شوێن، فەقیان و گەرەوانی سەروو و سەران، بنەكاول، دیاری بكەین ئەم شوێنانە تێك نەچوونە تا رادەیەك وەك خۆی ماونەتەوە, فەقیان بە حوكمی شوێنە گەشتیارییەكەی و كارگەی درووستكردنی شەرابی لێیە هەروەها چەند خانوی قوڕی لێیە, گەرەوانی سەروو چەند شوێنێكی وەك خۆی ماوەتەوە بۆ نموونە كانی ژنان خانووی قوڕ، كە دەست كاری نە كراوە, سەرانیش بە حوكمی بوونی مەزارگەی(پیری كوسە) و بوونی رەزو ماڵە شوان, بنەكاولیش بەو پێیەی كە سروشتەكەی وەك خۆی ماوەتەوە, ئەم 4 گوندە داخیل كراون گەشت و گوزار لێرەدا هەڵدەستێ بە چاك كردنی شەقامەكان دابین كردنی كارەبا دابین كردنی ئاو، هەروەها هانی خەڵكەكە دەدات بۆ ئەوەی لەسەر شێوازی كۆن خانوو دروست بكەن, بۆ نموونە خێزانێك لە هەولێر یاخود شوێنێكی تر دێت حەز دەكات لەسەر شێوازی ژیانی كۆن بژیت، بەڵام لەبەر بوونی ئەم ڤایرۆسە پڕۆژەكە وەستاوە, ئەگەرنا كۆبونەوەیەكمان لە زانكۆی سۆران كرد سەبارەت بە گەشتو گوزاری گوندەكان سەردانی مەیدانی چەند گوندێكمان كرد.\n*كەرتی گەشتیاری لە رواندز تا چەند هەلی كاری بۆ گەنجانی رواندز رەخساندووە؟\n- كە چەند شوێنێكی گەشتیاریت هەبوو، راستەوخۆ هەلی كار درووست دەبێ بۆ نموونە ئێستا لە بێخاڵ نزیكەی 150 تا 200 گەنجی رواندزی لێیە, شنگلبانە 70 كرێكاری هەمیشەیی هەیە هەموویان خەڵكی رواندزن، ساڵی پار نزیكەی 50 هەلی كاری رەخساند تەنیا بۆ ئەو كەسانەی كە ناسنامەیان رواندزە, لە كۆرەكیش كۆمەڵە گەنجێكی باشی بێخاڵ كار دەكەن بە حوكمی ئەوەی لەسەر زێدی ئەوان ئەم پڕۆژەیە دروست كراوە, لە جوندیانیش كۆمەڵە گەنجێكی لێیە ئەویش هەر لەسەر رواندز حیسابن كە لەوێ لەسەر گەراج و چێشتخانەكانن، هەروەها بازاڕی رواندز بووژاوەتەوە، لەبەرئەوەی زۆربەی چێشتخانەكان پێداویستییەكانی خۆیان لەم بازاڕە دەكرن ئەمەش جولە دەدات بە بازاڕ.\n* كەرتی گەشتیاری رۆڵی گەورەی هەیە لە بەرەو پێش بردنی ئابووری ئایا كۆرۆنا تا چەند زیانی هەبوو؟\n- كۆرۆنا زیانی بە گشت سێكتەرەكان گەیاندووە، كەرتی گەشتو گوزاریش لەم زیانە بەدەر نەبووە, لە سەرەتای ئەم ساڵدا هیچ ئیشێك نەبووە لە جەژن و نەورۆزدا هیچ گەشتیارێك نەبووە، بەڕاستی زیانی گەورەی بە كەرتی گەشت وگوزار گەیاندووە، سەرەڕای بێكار بوونی نزیكەی 600 كرێكار لە رواندز، چونكە ئێستا دەرگای شنگلبانە و كۆڕەكی گەشتیاری داخراون یا ئەگەر لە بێخاڵ جاران 20 كرێكار لە چێشتخانەك هەبووایە ئێستا 5 كرێكار هەیە، حكومەت بڕیاری باشی دەركرد، بەڵام پێویستە بڕیاری باشتریش دەربكا ئێستا دوو مانگ لێخۆشبوونی دەركردووە بۆ ئەوانەی لەسەر موڵكی داراین ئێمەش وەك گەشتوگوزار چاوەڕێ دەكەین هەندێ بڕیاری باش بدەن لە بەرژەوەندی ئەوانەی لە كەرتی گەشتیاری كار دەكەن و كرێچی ئێمەن.\n*ئاماری گەشتیارانی ئەمساڵ بە بەراورد بە ساڵی پار چەندە؟\n- هیچ ئامارێكمان لەبەر دەست نییە كە خەڵك هاتبێت وەك دەزانن لە بۆنەو جەژنەكان قەدەغەی هاتووچۆ بوو یا كەرەنتێنە بوو ئێستا خەڵك دەترسێ، ناڕواتە نێو قەرەباڵغی, یانی ئامارێكی درووستی وامان نییە, بەڵام ساڵی پار لە سەرووی نزیكەی هەشت سەد هەزار كەس سەردانی ناوچەكەیان كردووە تەنیا لە یەك جەژن 35 هەزار گەشتیار سەردانی ناوچەكەیان كردبوو.\n*ئایە كەرتی گەشتیاری لە قەزای رواندز زیاتر حكومیین یا ئەهلی؟\n-دەستەی گشتی كەرتی گەشتوگوزار بەرنامەیەكی هەیە هاوكاری كەرتی تایبەت دەكات، خۆی هیچ پڕۆژەیەكی نییە پڕۆژەكانی ڕواندوزیش زۆربەیان ئەهلین، بەڵام كرێ گرتەی حكومەتن، بۆ نموونە بێخاڵ هەمووی گرێبەستیان هەیە ئەو زەویانەی كە لەسەر وەزارەتی داراین گرێبەستیان لەگەڵ خانووبەرە هەیە، ئەو زەویانەی لەسەر كەرتی گەشتوگوزارن گرێبەستیان لەگەڵ گەشتوگوزار هەیە، بۆ نموونە جوندیان ئەهلییە، بەڵام كرێ گرتەی حكومەتە، بەڵام دوو پڕۆژەی گەشتیاری گەورە هەیە كۆڕەكی گەشتیاری و شنگلبانە، ئەوانە ئەهلین ئەوەش دەرفەتی وەبەرهێنان بوو، كە سەرمایەدار هاتووە وەبەرهێنانی كردووە ئەمە وایان كرد خەڵكێكی زۆر سەردانی شنگلبانە بكەن یا كۆڕەكی گەشتیاری وایكرد زستانانیش گەشتیاری هەبێت، ئێستا رێكخستنی وەرتێ و گەلی ئاكۆیانمان ماوە ئەگەر بێتو ئەم دوو شوێنەش رێكبخەین و گرێبەستیان لەگەڵ بكەین، چونكە بەڕاستی زەوییەكان بەناوی حكومەتن، راستە پێشتر لەوانیە چەند ساڵ پێش ئێستا لەلایەن باو باپیرانیانەوە خەڵكی ئەو گوندانەوە ئیشی لەسەر كرابێ، بەڵام بەهۆی نەبوونی تاپۆ تا ئێستا تاپۆ نەكراون، رووپێو نەكراون، ئەگەر رووپێو بكرێن لێژنەیەكی تایبەت بچێ ئەمانەش گشتی موڵكی حكومەتن حوكمەت دەتوانێ ئیجاریان لێ وەرگرێ و پارەی مۆڵەتی گەشتیاری لێ وەربگرێ، لەبەرئەوە زۆربەی كەرتی گەشتیاری لێرە دوو پڕۆژەی وەبەرهێنان هەیە ئەهلییە ئەوانی تر هەموویان گرێبەستیان لەگەڵ حكومەت هەیە.


تا ئێستا ڕێژەی یاسایی په‌ڕله‌مانتاران بۆ دەستپێکردنی کۆبوونەوەی په‌ڕله‌مانى عێراق تەواونەبووە\n- 12/4/2018 4:15:00 PM 1498 جار خوێندراوەتەوە\nمیران محەمەد، ئەندامى فراكسیۆنى یه‌كێتى له په‌ڕله‌مانى عێراق به خه‌ندان- ى ڕاگه‌یاند،"تا ئێستا ڕێژه‌ى یاسایى په‌ڕله‌مانتاران بۆ ئه‌نجامدانى دانیشتنى په‌ڕله‌مان و ده‌نگدان له‌سه‌ر وه‌زیره‌كان ته‌واو نه‌بووه".\nوتیشى"چاوه‌ڕوان ده‌كرێت دانیشتنه‌كه‌ى په‌ڕله‌مان بۆ ڕۆژى پێنج شه‌ممه دوابخرێت و لایه‌نه‌كانیش له‌سه‌ر ناوى كاندیدى وه‌زاره‌ته‌كان و پۆسته‌كانیان ناكۆكن و نه‌گه‌شتوون به‌هیچ ئه‌نجامێك، گه‌ر تا پێنج شه‌ممه‌ش ناوه‌كان یه‌كلا نه‌بنه‌وه ئه‌و دانیشتنى په‌ڕله‌مان ئه‌نجام نادرێت.\nئه‌و ئه‌ندامه‌ى فراكسیۆنى یه‌كێتى ده‌شڵێت" وه‌ك فراكسێونى یه‌كێتىى له ئێستادا بایكۆتى دانیشتنى په‌ڕله‌مانمان كردووه و پۆستى وه‌زیرى داد به ئیستحقاقى خۆمان ده‌زانین، له حاڵه‌تێكدا یه‌كێتى په‌راوێزبخرێت ده‌نگ به هیچ كام له كاندیده‌كان ناده‌ین".\n"پێویسته شاندى سیاسى یه‌كێتى ئه‌و ئیستحقاقه‌ى یه‌كێتى به‌ده‌ستبهێنن، ئێمه ته‌نها له په‌ڕله‌مان ده‌توانین كۆده‌نگییه‌ك دروست بكه‌ین بۆ پێدانى ده‌نگ و متمانه به كاندیده‌كه‌مان" میران محه‌مه‌د وا ده‌ڵێت.


لە توركیا 109 كۆچبەری نایاسای دەست بەسەر كران\nسته رلین 7.3458\nگرام زێڕ 261.876\nلە توركیا 109 كۆچبەری نایاسای دەست بەسەر كران\nبه رواری داگرتن : 2019-03-13 09:02\nبینگۆڵ - لە میانەی لێكۆلینەوە لە پارێزگای بینگۆل لە وڵاتی توركیا 109 كۆچبەر كە بەڕێگای نایاسای چونەتە ناو توركیا دەست بەسەر كران.\nلە ڕاگەیەندراوێكی پارێزگای بینگۆڵ هاتوە: لە میانەی لێكۆلینەوە لەو كەسانەی بە نایاسای هاتونەتە ناو وڵاتی توركیا توانرا 109 كەس دەست بەسەر بكرێن.\nهەروەها باس لەوە كراوە" جەندرمەو كۆمتانەكان لە شارەكەمان هەڵسان ئەنجامدانی لێكۆڵینەوە لەو كەسانەی بە نایاسای هاتونەنە ناو وڵات، 109 كەس دەست بەسەر كران، لە ناویاندا 86 كەس ئەفغانی بون، 23 كەسی تریش پاكستانی بون."(İLKHA)\nبليته كان بینگۆل توركیا كۆچبەر نایاسای\n"شەهادەتی مورسی وەکو تاوانی ڕژێمێکی کودەتاچی لە مێژوو بەجێ دەبێت"\nهودا پار دەست نیشانی کرد، شەهادەتی موحەمەد مورسی یەکەم سەرۆک کۆماری هەڵبژێراوی میسڕ وەکو تاوانی ڕژێمێکی کودەتاچی لە مێژوو بەجێ دەبێت.\n"دەوڵەتەکان هەوڵیان بۆ نوێ کردنی چەکەکانی ناوکی زیاد کردوە"\nئینستتیۆتی پەیمانەکانی نێونەتەوەیی ئاشتی ستاکهۆڵم ڕایگەیاند، ئەو دەوڵەتانەی چەکی ناوکیان هەیە هەوڵیان بۆ نوێ کردنی ئەو چەکانە زیاد کردوە.\nلە ئەنجامی هەڵبژاردنی سەرۆکایەتی شارەوانی شاری گەورەی ئیستەنبۆل ئیمام ئۆغلو سەرکەوت\nبە پێی سەرئەنجامەکانی نافەرمی لە هەڵبژاردنی سەرۆکایەتی شارەوانی شاری گەورەی ئیستەنبۆل ئەکرەم ئیمام ئۆغلو بەربژێری جەهەپە سەرکەوت.\nلایەنگرانی جەهەپە هێرشیان كردە سەر كچێكی باڵاپۆش بنەماكانی هەڵبژاردنیان پێشێل كرد\nلە هەڵبژاردنی سەرۆكی شارەوانی ئیستەمبۆل لایەنگرانی جەهەپە هێرشیان كردە سەر كچێكی باڵاپۆش پیان وت" تۆ باڵاپۆشەكەت لادە" هەروەها هێرشیان كردە سەر كچەكە.\nلە ئیستەنبۆڵ دەنگ دان کۆتای هات\nهەڵبژرادنی سەرۆکایەتی شارەوانی گەورەی ئیستەنبۆڵ کۆتای هات.\nبڕیاری لیژنەی باڵای هەڵبژاردن سەبارەت بەو زەرفانەی مۆری پەڕلەمانتاری لێ دراوە\nلیژنەی باڵای هەڵبژاردنی تورکیا بڕیاری قبول کردنی زەرفەکانی دا کە مۆڕی پەڕلەمانتاری لێ دراوە.\nلە وڵاتی کەمبۆدیا شوقیەک هەڵوەشا: ١٨ قوربانی ٢٤ بریندار\nلە وڵاتی کەمبۆدیا شوقەیەکی ٧ نهۆمی هەڵوەشا، لە ئەنجامی ڕووداوەکەدا ١٨ کەس گیانیان لە دەست دا و ٢٤ کەسیش بریندار بوون.\nئەردۆغان سەرۆك كۆماری توركیا دەنگی دا\nڕەجەب تەیب ئەردۆغان سەرۆك كۆماری توركیا بۆ هەڵبژاردنی سەرۆكی شارەوانی ئیستەمبۆڵ دەنگی دا.\n"ئەو هێرشانەی بۆ سەر مزگەوتەکان ئەنجام دەدرێن بەهۆی دابەش بوونی ئێمەیە"\nچین هیندستان ژمارەی دانیشتوان


خولی ئەمریکی - سیاتێل ساوندێرس vs وایتکاپس - Soccer - Yariga - Results, fixtures, tables and statistics\nوایتکاپس vs. سیاتێل ساوندێرس نیویۆرک رب. vs. تۆرۆنتۆ ئێف سی هۆوستن داینامۆ vs. پۆڵاتلاند تیمبێرس کۆڵۆمبۆس کریو vs. New York City سیاتێل ساوندێرس vs. وایتکاپس تۆرۆنتۆ ئێف سی vs. نیویۆرک رب. New York City vs. کۆڵۆمبۆس کریو پۆڵاتلاند تیمبێرس vs. هۆوستن داینامۆ\nسیاتێل ساوندێرس vs وایتکاپس 2-0\nک.دێمپسی (G) 56' (دروستکرا لە لایەن: H. Shipp)\nک.دێمپسی (G) 88' (دروستکرا لە لایەن: ڤیکتۆر رۆدریگێز)\n'64 بۆ A. Davies\n'81 بۆ شیا\n'90+1 بۆ L. Neagle\n'67 بۆ ڤیکتۆر رۆدریگێز\n'36 بۆ هارڤێی\n'60 بۆ G. Svensson\n'36 بۆ J. Nerwinski\n'60 بۆ J. Jones\n'64 بۆ C. Techera\n'67 بۆ H. Shipp\n'81 بۆ مارسێل دی یۆنگ\n'90+1 بۆ W. Bruin\n2 ک.دێمپسی 56' 88'\n10 ن. لۆدێرۆ 9'\n29 R. Torres 68'\n4 K. Waston 82'\n12 F. Montero 49'\n13 C. Techera 38'\n50 ن. ئایگیبۆر 58'\n4 G. Svensson بۆ J. Jones 60'\n8 ڤیکتۆر رۆدریگێز بۆ H. Shipp 67'\n27 L. Neagle بۆ W. Bruin 90+1'\n2 هارڤێی بۆ J. Nerwinski 36'\n20 شیا بۆ مارسێل دی یۆنگ 81'\n67 A. Davies بۆ C. Techera 64'\n27/08/18 MLS پۆڵاتلاند تیمبێرس 0 - 1 سیاتێل ساوندێرس بینینی ڕووداوەکان زانیاری زیاتر لەسەر ئەم یارییە\n20/09/18 MLS سیاتێل ساوندێرس 0 - 1 فێلادێلفیا یونیۆن بینینی ڕووداوەکان زانیاری زیاتر لەسەر ئەم یارییە\n24/09/18 MLS لۆس ئانجێلێس گالاکسی 3 - 0 سیاتێل ساوندێرس بینینی ڕووداوەکان زانیاری زیاتر لەسەر ئەم یارییە\n29/09/18 MLS سیاتێل ساوندێرس 4 - 0 کۆلۆرادۆ ڕاپیدس بینینی ڕووداوەکان زانیاری زیاتر لەسەر ئەم یارییە\n09/10/18 MLS سیاتێل ساوندێرس 4 - 1 هۆوستن داینامۆ بینینی ڕووداوەکان زانیاری زیاتر لەسەر ئەم یارییە\n18/10/18 MLS ئۆرلاندۆ سیتی 1 - 2 سیاتێل ساوندێرس بینینی ڕووداوەکان زانیاری زیاتر لەسەر ئەم یارییە\n21/10/18 MLS هۆوستن داینامۆ 23 : 00 سیاتێل ساوندێرس زانیاری زیاتر لەسەر ئەم یارییە\n28/10/18 MLS سیاتێل ساوندێرس 21 : 30 ئێرسکواکس زانیاری زیاتر لەسەر ئەم یارییە


سه‌ره‌کی, ٢٩ ی مانگی یه‌ک ٢٠١٩ page ١\nناتانیاهو دەڵێت چاودێرانی بیانی لە ئەلخەلیل دەردەکات\nسەرۆک وەزیری ئیسڕائیل بنیامین ناتانیاهو وتی ئەو هێزە بیانییە دەردەکات کە بۆ یارمەتیدان لە پاراستنی فەڵەستینییەکان پێکهێنراوە لە شاری ئەلخلیلی بەشی ڕۆژئاوای وڵاتەکە، چاودێرانی تۆمەتبار کرد بە تۆمەتی ئەنجامدانی چالاکی دژ بە ئیسڕائیل\nملیاردێرێک دەڵێت ڕەنگە خۆی بۆ هەڵبژاردنەکانی داهاتووی سەرۆکایەتی ئەمەریکا کاندیدبکات\nبەڕێوەبەری پـێشووی کۆمپانیای ستارباکس Starbucks دەڵێت ڕەنگە خۆی بۆ هەڵبژاردنەکانی سەرۆکایەتی ساڵی 2020 ی ئەمەریکا کاندید بکات و ببێتە ڕکابەری سەرۆک ترامپ\nفەرماندەیەکی سوپای پاسداران: ئیسرائیل وێراندەکەین ئەگەر هێرشبکاتە سەر ئێران\nجێگری فەرماندەی گشتی سوپای پاسدارانی ئێران هەڕەشەی لە ئیسرائیل کرد و دەڵێت ئەگەربێت و هێرشبکاتە سەر ئێران، ئەوا وێرانی دەکەن\n" بزوتنه‌وه‌ی گۆڕان پێی وتوین به‌شدار ده‌بین له‌حكومه‌ت و "ڕه‌غبه‌ت"مان هه‌یه."\nکۆشکی سپی دەڵێت سەرۆک نایەوێت جارێکی دیکە کاری حکومەت رابگرێت، بەڵام ئەگەر پێویست بێت ئەنجامی دەدات.\nداخوا سەرۆک تڕامپ بودجەی کەمتر لە ئەو ڕادەیە داوا دەکات یان نا، بەڵام ئەو گوتی سەرۆک ئامادەیە لە سەری وتووێژ بکات.


دیلی ئازا – ماڵپەڕی فەرمیی ماملێ\n06/05/2013 ماڵپەڕی فەرمیی ماملێMamlê\nدیلە هەر کەس وا نەتوانێ هەڵبڕێ دەنگی گەلی\nترسەنۆک و سەرنەوی ڕێز بگرێ لە زۆرەملی\nوێنەکەی فەرزادی مامۆستای بەری دیلخانەیە\nقەت نەبوو بیکا سەری نوێ، بۆیە وا فەرزانەیە\nسۆران کرباسیان ٧ی ٥ی ٢٠١٣ی زایینی\nئەمە شینگێڕی نییە، دامرکاندنی دڵێکی شکاو نییە، پەرەپێدانی نەریتی گرینۆکی نییە. ئەمە سینگی چڕژاوی شەڕەفە کە هاواری شانازی دەکا. ئەمە ورەی بەرزی تینداری قوتابییە کە وانەی ئەمەکناسی لە ڕەوشتی مامۆستاکەی فێر بووە.\nمەڵبەندی هونەری ماملێ لە ساڵڕۆژی گیانبەختبوونی مامۆستای کوردستاندا وێڕای دەربڕینی هەستی هاوبەشی خۆی دەگەڵ سەرجەم کوردستانییە کەمانگەرەکان و ڕێزلێنان لە مامۆستای یەکجار هێژای کوردستان، حوڕمەت و دروود دەنێرێ بۆ خزمەت دایکی مامۆستا فەرزادی کەمانگەر کە جیا لەوە کە یەک لە جوانترین ڕۆڵەکانی گەلی سەربەرزمانی پێشکەش کردین، بەڵکوو لە پاش کارەساتی دڵتەزێنی لە سێدارەدانی ئەو تاقانەیەش، تەنیا ورەی گەلی بەرز کردەوە و گەورەتری کردین. ئەمڕۆ ڕۆژی مامۆستای کوردستانە. ڕۆژی دووپاتبوونەوەی مێژووی نەپسراوی کۆڵنەدەرانەی خەبات بەرەو ئازادی نەتەوەیەکە. ڕۆژێکە کە مامۆستایەکی بەندکراوی کورد لە ژێرخانی تاریکی زیندانەوە، چرای سەربەرزی و شەڕەفی نیشانی گەلەکەی دا. ئەمڕۆ ڕۆژی باوەڕ بە خۆ بوونە و ڕۆژی ڕێزلێنان لە مامۆستایەک کە گیانی لە پیناو پاراستنی ناسنامەی نەتەوەکەی پێشکەش بە مناڵان کرد.\nمەڵبەندی هونەری ماملێ لەم ڕۆژەدا بەرهەمێکی بە نرخی میژوویی پێشکەش بە ڕۆحی بەرز و بێ وێنەی مامۆستای گیانبەخت، کاکە فەرزادی هەرکات زیندووی نیشتمان دەکا. بەرهەمەکە شێعری «دایە گیان بگری لە سەر خاکم»ە کە هۆنراوەی جوان و ناسراوی مامۆستا ”شریف حسین پناهی”یە.\nساڵی ١٩٩٢ی زایینی ئەو هۆنراوەیە لە ماڵی کاک ”صادق امیری” لە لایەن خودی مامۆستا ”شریف”ەوە خوێندراوە و دەگەڵ ئەویش مامۆستای نیشتمانپەروەری کورد هۆنراوەکەی خستە بەر چریکەکانی و باڵی فڕینی پێ بەخشین.\nمەخابن جیا لەوە کە ئەو یادگارییە بە چەند هۆکار خەوشەدار بوو، هەر لە کاتی تۆمارکردنیشدا بە هۆی نەبوونی بوار و کەرەستەی باش لە چۆنییەتێکی باش بێبەر بوو. بەڕێز هونەرمەند هیوا ”محمودی” خاوەنی کۆمپانیای MOTIFEX لە وڵاتی ئوسترالیا، لە سەر داوای مەڵبەندی هونەری ماملێ هەوڵێکی زۆری داوە تا هەندێک چۆنییەتی بەرهەمەکە باشتر بکا. هیوادارین کە سپاسوێژیمان قبووڵ بفەرموون.\nڕۆحی هەموو ئەو کەسانە شاد بێ کە لە پێناو زیندووڕاگرتنی نەتەوەی کورددا ڕۆڵی بەرچاویان هەبووە. ڕۆحی مامۆستا فەرزادی یەکجار خۆشەویستیشمان شاد کە وانەی سەربەرزی و کۆڵنەدەری بۆ دووپاتە کردینەوە.\nڕۆژی مامۆستایانی کوردستان پیرۆز بێ\n[pro-player width=’590′ height=’445′ type=’video’ image=’https://www.mamle.net/images/pashbnema.jpg’]https://www.mamle.net/film/part63.mp4[/pro-player]\nدایه گیان! بگری لەسەر خاكم! كەوا شینم دەوێ\nزۆر بگریه دایه گیـان! فرمێــسكی خوێنینـم دەوێ\nمن گوڵی سـەد ئارەزووی ژینـم له خاكا خەوتووه\nخاكی مەیدانی خەبات ڕەنگینی خوێنی من بووه\nدامـەنیشـــه دایـه گیـان بۆ هاتنـی من چـاوەڕێ\nدڵنیا به! بەسیەتی! بۆ دەنگی دەرگا مەگره گوێ\nدایه گیان! سوێندم به فرمێسكی گەش و ئێشی دڵت\nدایه گیان! سـوێندم به جـەور و مەینـەتی بێ‌حاسـڵت\nمن دەمێكه جەرگی سووتاندووم هەناسەی سەردی گەل\nدڵ‌پڕی كـردووم خەمـی دەس‌كـورتی و ڕەنـگ‌زەردی گـەل\nمن كوڕی كوردی شەهیدی ڕێی خەباتم دایه گیان\nكـۆتــری خوێنیـن‌پـەڕی باخـی وڵاتــم دایـه گیـــان\nهـــەر وەكـــوو بێـــگانەیـێ دڵ پــڕ له نـاكـامـــی و گـــرێ\nلەم هەموو دەسته، نەبوو دەستێ كه بێ و دەستم گرێ\nمن له شاری خۆم غەریب و بۆ هەموو بێگانه خۆم\nكۆتـری كـوژراوی ڕێـگای لانه خـۆم، بێ‌لانـه خـۆم\nزۆر بگـریه دایه گیـان! فرمێسـكی خوێنینـم دەوێ\nدایه گیان! ئەو كیژه وا ئەت‌ویست به بووكی تۆ ببێت\nخۆت بده پیشـانی جـارێ، با به هیــوای من نەبێـت\nتاكوو بت‌بینێ كه ڕەش‌پۆشی له سەر تا پاتەوه\nبەڵكـوو بڕوا، دڵنیــا بێ و مـن له بیـرەو باتــەوه


سەدر دەیەوێت لەڕێی پارتییەوە 100 کورسی پەرلەمان بەدەستبهێنیت – Politic Press\nپێش ئەوەی هێزە سیاسییەکانی دیکەی عێراق هەنگاوبنێن بەرەو پێکهێنانی هاوپەیمانێتی هەڵبژاردنەکان، رەوتی سەدر دەستیکرد بەدانوستان و دیالۆگەکانی و بۆ ئەم مەبەستەش بەرەو هەرێمی کوردستان هەنگاوینا.\nرۆژی سێشەممەی رابردوو شاندێکی رەوتی سەدر کە پێکهاتبوو لەحەسەن کەعبی، جێگری یەکەمی سەرۆکی پەرلەمانی عێراق و نەسار رەبیعی، سەرۆکی دەستەی سیاسی رەوتی سەدر و ژمارەیەک پەرلەمانتاری هاوپەیمانی سائیرون سەردانی هەرێمیان کرد و لەگەڵ سێ سەرۆکایەتییەکە کۆبوونەوە و چاویان بە ژمارەیەک سەرکردە و بەرپرسی حزبەکان کەوت و لەگەڵیاندا تاوتوێی دۆسیەی هەڵبژاردنی پێشوەختەیان کرد.\nبەشێک لەچاودێران ئەم سەردانەی رەوتی سەدر والێکدەدەنەوە، کە بەشێکە لەجوڵەکانی ئەو رەوتە سیاسییە بۆ بەدەستهێنانی هاوپەیمان لەدوای هەڵبژاردنی پێشوەختەی عێراق.\nلەبارەی لێکنزیکی رەوتی سەدر و حزبە کوردییەکان، ریاز مەسعودی پەرلەمانتاری هاوپەیمانی سائیرون باس لەوەدەکات، پڕۆژەیەکی سیاسی بوونی هەیە و هەنگاوی داهاتوو بریتی دەبێت لەپێکهێنانی فراکسیۆنێکی سیاسی کە لەتوانایدابێت هەرسێ سەرۆکایەتییەکەی عێراق پێکبهێنێت.\nوتیشی، رەوتی سەدر تێڕوانینێکی سیاسی گرنگە و بنەمای جەماوەری و شەعبی هەیە، جگە لەمانەش ئەم رەوتە ماوەی دوو ساڵە کار بۆ جێبەجێکردنی پڕۆژەیەکی سیاسی نیشتیمانی عێراقی دەکات.\nهەنگاوی داهاتوو بریتی دەبێت لەپێکهێنانی فراکسیۆنێکی سیاسی کە لەتوانایدا بێت هەرسێ سەرۆکایەتییەکەی عێراق پێکبهێنێت\nبەپێی قسەی ئەو پەرلەمانتارە بەشێکی ئەم پڕۆژەیە چاکسازی پڕۆسەی سیاسییە و ئەم چاکسازییەش لەڕێی لێکتێگەیشتنی راستەقینە لەگەڵ زۆرینەی دەنگە سیاسییەکان بەدیدێت، وتیشی، “سائیرون هێڵی سوری لەگەڵ هیچ لایەنێکدا نییە و ژمارەیەک هێزی سیاسی هەن کە دەکرێت لێکتێگەیشتن لەگەڵیاندا بکرێت”.\nئەو دەڵێت، لەئەزموونە سیاسییەکانی پێشووتردا بەر پاشەکشەیەکی مەترسیدار کەوتین کە لەگەڵ بەرژەوەندی هاوڵاتیانی عێراقدا نەدەگونجا، بۆیە هەنگاوی داهاتوو بریتی دەبێت لەپێکهێنانی فراکسیۆنێکی سیاسی کە لەتوانایدا بێت هەرسێ سەرۆکایەتییەکەی عێراق و بەرنامەی حکومەت و تیمی وەزارەتی لێبەرهەمبێت.\nلایخۆیەوە پارتی دیموکراتی کوردستان رەتیدەکاتەوە بەر لەهەڵبژاردنی پێشوەختەی عێراق بەشداری لەهیچ هاوپەیمانێتییەکدا بکات.\nلەوبارەیەوە شێرزاد قاسم ئەندامی پارتی دەڵێت، شاندی رەوتی سەدر سەردانی هەرێمی کرد و چاوی بە سێ سەرۆکایەتییەکە و مەسعود بارزانی، سەرۆکی پارتی و چەند هێزێکی دیکەی هەرێم کەوت و لەمیانی سەردانەکەشدا تاوتوێی هەڵبژاردنی پێشوەختە و دۆخی گۆڕەپانی سیاسی عێراق و ناوچەکە کرا.\nبەپێی قسەی شێرزاد قاسم هیچ رێککەوتنێک لەبارەی دروستکردنی هاوپەیمانی لەنێوان رەوتی سەدر و پارتی نەکراوە، بەڵام تێڕوانینێک هەیە بۆ پێکهێنانی هاوپەیمانێتی لەدوای راگەیاندنی ئەنجامی هەڵبژاردنەکان بەمەبەستی بەڕێوەبردنی کارەکان و پێکهێنانی حکومەتی داهاتوو.\nبیرۆکەی پێکهێنانی هاوپەیمانێتی لەنێوان پارتی و سەدر ناکۆکی ناوخۆی ناو رەوتی سەدری لێکەوتەوە\nبیرۆکەی پێکهێنانی هاوپەیمانێتی لەنێوان پارتی و سەدر، ناکۆکی ناوەکی ناو رەوتی سەدری لێکەوتەوە و بەشێک لەبەرپرس و کەسانی نزیک لە سەدر ئەم بیرۆکەیەیان رەتکردەوە.\nبەپێی قسەی یەکێک لەکەسە نزیکەکانی رەوتی سەدر، ژمارەیەک ئەندامی ئەو رەوتە بیرۆکەی هاوپەیمانێتییەکەیان رەتکردووەتەوە و بڕوایان وایە، “سەدر تێڕوانینێکی نیشتیمانی هەیە و ئامانجی عێراقێکی یەکڕیزە، بەڵام پارتی تێڕوانینی جوداخوازانەی هەیە و هەمووان ئەوە دەزانن”.\nلەدوای راگەیاندنی وادەی بەڕێوەچوونی هەڵبژاردنی پێشوەختە، لێدوانی سەرکردایەتی سیاسی ناو رەوتی سەدر رووی لەزیادبوون کرد و باس لەوەکرا، رەوتی سەدر دەیەوێت سەرۆکایەتی حکومەتی داهاتووی عێراق بەدەستبهێنێت.\nبابەتی بەدەستهێنانی پۆستی سەرۆک وەزیران لەلایە سەدرییەکان لە 29ی کانونی یەکەمی ساڵی رابردوو ئاشکرابوو، کاتێک سەڵاح عوبێدی، وتەبێژی رەوتی سەدر رایگەیاند، رەوتی سەدر دەیەوێت 100 کورسی هەڵبژاردنی داهاتووی پەرلەمانی عێراق بەدەستبهێنێت.\nلایخۆیەوە عەلی غاوی، پەرلەمانتاری هاوپەیمانی سائیرون ئاماژە بەوەدەکات، کوردەکان بەشێکی گرنگن لەپڕۆسەی سیاسی عێراق، بەڵام ناتوانین بڵێین لەئێستاوە و بەر لەهەڵبژاردنەکان هاوپەیمانێتی لەنێوان سەدر و پارتیدا هەیە.\nTags: پارتی سەدر\nسەركردەیەكی ئیسلامی هۆشداری توند دەداتە دەسەڵاتدارانی هەرێم\nمحەمەد حاجی مەحمود نێوەنگیری لەنێوان پارتی‌و یەكێتی دەكات


ناکۆکییەکانی جووت ئامۆزا و کوژرانی ئەندامی میت!\n8/6/2019 3:51:27 PM\nلەدوای کوژرانی ئەندامێکی میت لە ھەولێر، بەناوی عوسمان کۆسە، کۆمەڵێک رووداو ھاتوونەتە ئاراوە کە بە بۆچوونی من پێویستە لەلای یەکتر دابنرێن بۆ ئەوەی کە وێنەیەکی تەواومان لەسەر رەوشەکە بێتە بەر چاو.\nقۆناغی راگواستنی دەسەڵاتە لەلایەن نێچیروان بارزانی بۆ مەسرور بارزانی. ھەر وەک ئێستاکە ئاشکرابووە ناکۆکیەکی قووڵ لەنێوان جووت ئامۆزادا لە ئارادایە. رۆژانە لە لێدوانە فەرمی و نوسینە بندیوارییەکاندا دەردەکەوێت کە ھەر دوو ئامۆزا سەرقاڵی شەڕێکی قووڵی ستراتێژیین. مەسرور بارزانی لە ھەوڵی ئەوەدایە کە کارنامەی ١٧ ساڵی ڕابردووی حکومەتی ھەرێم بخاتە ژێر پرسیار و وەک ئەزموونێکی ناسەرکەوتوو ناوزەدی بکات، بە واتایەکیتر مەسرور دەیەوێت خۆی لە کەسێکی سرف ئەمنی- ئیستخباراتی بۆ کەسێکی سیاسی و حوکمران وێنا بکات و نێچیروان و ھەموو مێژووی سیاسی ئەو بەرێتە ژێر پرسیارەوە.\nلە لایەکیتریش نێچیروان دەیەوێت ھێز و توانای ئەمنی - ئیستخباراتی مەسرور بەرێتە ژێر پرسیار و مەسرور و رەوشی ئەمنی باشوور ناسەرکەوتوو نیشان بدات. ھەر لەو چوارچێوەیەدایە کە مەسرور بارزانی قۆناغی نوێی دەسەڵاتداری خۆی وەک "دەستپێکی قۆناغێکی نوێ" ناوزەد کردوە.\nیەکەمین پەیامی مەسرور بارزانی لە دوای وەرگرتنی حکومەتی ھەرێم، رووی لە حکومەتی عێراق بووە. بە واتایەکیتر مەسرور لە ھەوڵی ئەوەدایە کە نیگای حکومەتی ھەرێم لە ئانقەرەوە بگوازێتەوە بۆ بەغدا. ئەم گۆڕانکارییە مژارێکی ستراتێژییە و رێک بەپێچەوانەی ھەڵوێست و نزیکایەتی نێچیروان بارزانی بووە لە ١٧ ساڵی رابردوودا. پرسی سەردانی مەسرور بارزانی بۆ تورکیا ئەم بابەتە پشتڕاست دەکاتەوە. مەسرور بارزانی ھەتا ئێستاکە سەردانی تورکیای نەکردوە. ھاوکات بەپێی راگەیاندنەکان، ئامانجی مەسرور بارزانی لە سەفەر بۆ تورکیا لە داھاتوودا، تاوتۆکردنی پرسی چۆنێتی فرۆشتنی نەوت بە تورکیایە و ھاوکات بەدواداچوون بۆ چۆنێتی دانەوەی قەرزی ھەریم بە تورکیایە. واتە بەدواداچوون بۆ چۆنێتی پەیوەندیە شاراوە بازرگانیەکانی نێچیروان بارزانی لەتەک تورکیا، یەکێک لە مژارە سەرەکیەکانی مەسرور بارزانی لە پۆستی سەرۆکی حکومەتی ھەرێمی باشووری کوردستانە.\nلێرەدا دەردەکەوێت کە ناکۆکیەکی قووڵ لە بواری ستراتیژی و بەرنامەی سیاسی رۆژانە لە نێوان جووت ئامۆزادا لە ئارادایە.\nرووداوی رێستورانتی حوقەبازە\nلە ھەوڵێر و لە ناوەندە ھەرە سەخت و دژوارەکانی ھەولێردا ئەندامێکی میت تیرۆر دەکرێت. سەرەتا ھەوڵدرا کە ئەو ئەندامەی میت، وەک ئەندامی کۆنسوڵی تورکیا لە ھەوڵێر نیشان بدرێت. بەڵام بەپێی زانیاریەکانی من، کاتێک پەیوەندی بە کۆنسووڵی تورکیا لە ھەولێر کراوە و لەسەر کارمەندە کوژراوەکەیان زانیاریان پێداون، کۆنسووڵخانەی تورکیا گوتوویانە کە کەسێک بەناوی عوسمان کۆسە ناناسن و دیپلۆماتکارێکی ئاوھایان نیە. زانیارییە سەرەتاییەکان لەسەر ئەم رووداوە پەنجەیان بۆ مەتین بارزانی راکێشا. مەتین بارزانی دوو رۆژ دوای ڕووداوەکە، لێدوانیدا و ھەبوونی خۆی لەم رێستوورانە پشت راستکردەوە بەڵام بەھیچ جۆرێک ئاماژەی بە چۆنیەتی ڕووداوەکە و زانیاری سەبارەت بە بکوژەکان نەدا. لە کاتێکدا ئەو شاھید حاڵێک بووە لەوێ. ئەم مژارە بووە بە یەکێک لە گرنگترین بابەتەکانی راگەیاندن و راگەیاندنەکانی بۆ سەر سێ دەستە دابەشکرد.\nدەستەی یەکەم، مەتین بارزانیان وەک بکووژ نیشانداو و ئەم کارەشیان وەک دەرئەنجامی ناکۆکیەکی ئابووری کەرتی نەوت وێنا کرد.\nدەستەی دووەم، کە تەلەڤزیۆنی رووداوی سەر بە نێچیروان بارزانیە، پەنجەیان بۆ ناکارایی دەزگا ئەمنیەکان و حکومەتی نوێی ھەرێم راکێشا و توانا و ئاسایشی ھەوڵێریان بردە ژێر پرسیارەوە. لەو رێگایەشەوە ناراستەوخۆ ھێرشیان بۆ سەر مەسرور بارزانی کرد.\nدەستەی سێیەم، راگەیاندنی سەر بە مەسرور بارزانیە کە ھەر لە سەرەتاوە پەکەکە-یان کردە ئامانج و بەڵێنی گرتنی تێرۆریستانیان بە خەڵک دا.\nلە ھەنگاوی یەکەمدا مەتین بارزانی، دەستەی یەکەمی تەھدید کرد و گوشارێکی زۆریان بۆ سەر ئەو راگەیاندنانە ھێنا کە لەم چوارچێوەیەدا ھەواڵەکانیان دەگواستەوە. لە ھەنگاوی دووھەمدا رێبوار کەریم وەلی بە نووسینێک کە لە سایتی رووداو بڵاوکرایەوە ھێرشی راستەوخۆی بۆ سەر دەزگای پاراستن و مەسرور بارزانی کرد. لە ھەنگاوی سێھەمیشدا ناوبراو لەتەک رادیۆی دەنگی ئامریکا گفتوگۆی کرد و زۆر راشکاوانە پێداگری لەسەر ھەڵوێستی خۆی کرد و ئەو بەڵگە بڵاوکراوەکانی دەزگای پاراستنی، خستە ژێر پرسیار.\nلە ھەنگاوی چوارەمدا دەزگای پاراستن ھێرشی بۆ رێبوار کەریم وەلی و "ئاغاکانی" کرد. لە ئەنجامدا نووسینەکەی رێبوار کەریم وەلی لەسەر رووداو سڕایەوە و رۆژی ھەینی رابردووش بە فەرمی لە دەزگای رووداو وەدەریاننا.\nھاوکات لەم قۆناغەدا برادۆستیەکان بە فەرمی کرانە ئامانج و سدیق کەریم خان برادۆستی، وەک کەسێکی تاوانبار ھێنرایە سەر شاشەی تیڤیەکان.\nپەکەکە لە لێدوانێکدا خۆی بێبەری دەکات لە ئەنجامدانی ئەو کردەوەیە. دواتر لە زاری باھۆز ئەرداڵ، فەرمانداری گشتی ھێزەکانی پاراستنی گەلەوە بێبەری خۆیان لەو چالاکیە دەردەبڕن بەڵام پیرۆزبایی لە ئەنجامدەرانی ئەو کردەوەیە دەکەن. ئەم لێدوانە یەکێک لە ناسیاسیترین لێدوانەکانی ئەم ساڵانەی دوایی پەکەکە-یە و رێک کەوتە خزمەتی سیاسەت و ئەجێندای دەزگای پاراستنەوە.\nجەوھەر محێدین، سەرۆکی عەشیرەتی ھەرکی رۆژی چوارشەممەی رابردوو لە لێدوانێکدا، رایگەیاند کە ئەوان بێدەنگ نابن و زوڵمی حوکمەتی ھەرێم قەبووڵ ناکەن. بە پێی زانیاریەکانی من ئەو لێدوانەی سەرۆک عەشیرەتی ھەرکی لە تورکیا دراوە. واتە کاتێک جەوھەر محێدین ئەو لێدوانەی داوە، لە تورکیا بووە.\nوادیارە دۆخی ھەرێمی باشوری کوردستان رێک لە ژێر کاریگەری دۆخی ناوخۆیی پارتی دیموکراتی کوردستانی عێراق دایە. جووت ئامۆزا لە شەرێکدان کە بنەمایەکی ستراتێژییی ھەیە. لەم ناوەشدا ھەر دوو ئامادەی ھەموو شتێکن بۆ ئەوەی سەرکەوتن مسۆگەر بکەن.\nمن لەو بڕوایەدام کە تیرۆری ئەندامێکی میت لە ھەولێر، مژارێکی ئاڵۆزە. ھەر بۆیە لە ئاخرین کۆبوونەوەی کۆنسەی ئاسایشی نەتەوەی تورکیا ناسراو بە (مەگەکە)، ئاماژە بە پەکەکە وەک تاوانبار نەکراوە و لە لێدوانەکدا گوتراوە، کە ئەوان بەردەوامن لە لێکۆڵینەوە. ئەم لێدوانە بە واتای بێ باوەڕی و بێ متمانەیی دەوڵەتی تورکیایە بە ئەنجامەکەی دەزگای پاراستنی مەسرور بارزانی . ھەروەھا ئەم لێدوانەی تورکیا ھاوکاتە لەتەک لیدوانی سەرۆکی عەشیرەتی ھەرکی. نێچیروان بارزانی بە درێژایی ساڵانی دەسەڵاتداری خۆی ھەوڵی ئەوەی دەدا کە کەسە دیار و قسەرۆیشتووەکانی عەشیرەتی ھەرکی لە خۆی نزیک بکاتەوە. ناوبراو چەندین شووقەی لە شووقەکانی زەکەریای بە دیاری پێشکەشی ئەو کەسانە کردووە و لەو رێگایەوە زۆربەیانی بەخۆیەوە گرێدابوو. لەو چوارچێوەیەدا دەتوانرێت بگوترێت کە نێچیروان بارزانی و دەوڵەتی تورکیا ھەوڵ دەدەن بەو لێدوانانە زەخت و گوشار بۆسەر مەسرور و حکومەتە تازەکەی مەسرور بھێنن. ئامانج لەمەش ئەوەیە کە لە رێگای تەھدید و سازدانی نائیستقراری، مەسرور بێننە سەر خەتی نێچیروان بارزانی و گرێدراوی خۆیانی بکەن.\nلەم ناوەدا مەسرور بارزانی ھەوڵی کۆنتڕۆڵ کردنی رەوشەکە دەدات و سەرقاڵی ئەوەیە کە ھاوسەنگیەکی دەمکورت ساز بدات. لەم چوارچێوەیەدا مەسرور بارزانی بە ناردنی ھێز و یارمەتی شەڕ بۆ خواکورک، دەیھەوێت تورکیا و پەکەکە لە شەڕدا سەرقاڵ بکات و شانبەشانی ئەمەش دۆخی ھەرێم بخاتە ژێر کۆنترۆڵ و دەسەڵاتی خۆیەوە.\nئەگەر کۆنگرەی سێنزدەھەمی پدک- عێراق، کودتایەکی حیزبی بووبێ بۆ بەھێزکردنی پێگەی مەسرور لە دژی نێچیروان، بوونە سەرۆکی حکومەتی ھەرێم لە لایەن مەسرورە، ھەنگاوی دووھەمی ئەم کودتایەیە بۆ دەستبەسەرداگرتنی حکومەت و دامودەزگاکانی دەسەڵاتی سیاسی لە ھەرێم.\nلێرەدا تەنھا یەک شت ھەیە کە نێچیروان و مەسرور بارزانی بەیەکەوە گرێدەدات. ئەویش خاڵی پەکەکە-یە. ھەر دوو ئامۆزا لەسەر دژایەتی پەکەکە کۆکن. ھەر دوو ئامۆزا دەیانەوێت پەکەکە لاواز بێت، بەڵام ناشیانەوێت پەکەکە لەناو بچێت. ھەر بۆیە ھەر دوو لە ئەنجامدا دەکەونە خزمەت سیاسەتەکانی تورکیا لە عێراق و باشووری کوردستان.\nمن لەو بڕوایەدام، کە رووداوی رێستورانتی حوقەباز چۆن کرابێت و کێ کردبێتی، گرنگ نیە. ئەوەی گرنگە ئەوەیە کە باڵی نێچیروان بارزانی راستەوخۆ بەشدارە لەم رووداوەدا.


مێزگردێک ده‌رباره‌ی وتاره چاوه‌ڕوانکراوه‌که‌ی سه‌رۆک ئۆباما →\nPosted on September 20, 2012, in فارسي, مقالات. Bookmark the permalink.\tLeave a comment.


ئەمەریکا و پێشهاتە تازەکانی ئەم دواییانەی سوریا!\nڕۆژی چوارشەممە ١٢/١٢ لەمەراکیشی پایتەختی مەغریب، بەبەشداری١٣٠ وڵات لەژێر ناوی دۆستانی سوریادا کۆبونەوەیان سازدا، ئەم کۆبونەوەیە بەدوای کۆبونەوەی مانگی پێشوو لەدۆحەو پێکھێنانێ چەترێک بۆ ئۆپۆزسیۆنی سوریا لەژێر ناوی ”ھاوپەیمانی ئۆپۆزسیۆنی سوریا“دا، بەگەورەترین کۆبوونەوە دادەنرێ لەڕاستای تائیدکردنی دووبارەی ئەم ھاوپەیمانیەدا وەک نوێنەری"شەرعی" خەڵکی سوریا. بەواتا‌یەکیتر کۆبوونەوەی مەراکیش زیاتر ھەوڵێکە بۆ کۆکردنەوەو یەک ڕیزیکردنی ئۆپۆزسیۆن لەدەورەی ستراتیژو سیاسەتەکانی ئەمەریکاو دەوڵەتانی ڕۆژئاوا وھەڵگرتنی ئەو ترسو نیگەرانیانەی کەلەم بارەوە ھەیە.\nئەحمەد مەعاز، خەتیبی سەرۆکی ھاوپەیمانی ئۆپۆزسیۆنی سوریا لە وتەیەکیدا، داوای کۆمەک وپشتیوانی بەکردەوەی لەوڵاتانی ئامادەبووی کۆبونەوەکە کردو ھەروەھا بانگەوازی عەلەویەکانی سوریای کرد کەبەدژی دەسەڵاتی ئەسەد راپەڕن. ھاوکات ناوبراو لەقسەکانیدا، ھەڕەشەی ئەوەیکرد کەئەگەر سوریا چەکی کیمیایی بەکار بھێنێت ئەوە روسیا بەرپرسە لەئاکامەکانی، دواتریش داوای لەجمھوری ئیسلامی ئێران کرد کھکۆمەکەکانی خۆی بۆ دەسەلاتی ئەسەد بوەستێنێ و ھێزو پسپۆرە سەربازیەکانی لەسوریا بکشێنێتەوە.\nشایانی باسە ئەم کۆبونەوەیە درێژەی بەرنامەی کاری کۆبوونەوەی دۆحەی تاووتوێ کرد، کەچەند ھەنگاوێکی عەمەلی لەبارەی ڕەوشی سوریاوە پەسەند کردبوو. لەوانە ھەوڵدان بۆ کۆکردنەوەی ئۆپۆزسیۆن لەژێر چەتری ھاوپەیمانیەکی نوێدا، کەھەموو لایەنەکان بگرێتە خۆی، ھاوکات بڕیاری UN بۆ دانانی بنکەی سەواریخی پاتریۆت لەسنورەکانی تورکیا وسوریا، کەمەبەستی سەرەکی لێی دانانی ناوچەی دژەفڕین ودەست کۆتاکردنی ئەسەدە لەبەکارھێنانی ھێزە ئاسمانیەکانی، ھەروەھا کاردانەوە لەبەرامبەر ئەگەری بەکارھێنانی چەکی کیمیایی لەلایەن سوریاوەیە..\nبەڵام وێرای ڕاگەیاندنی پشتیوانی ئەمەریکا وڕۆژئاوا بۆ ئەم ھاوپەیمانیەتیە نوێیە، ھێشتا ئەو نێگەرانیە، کەبارودۆخی دوای ڕوخانی ئەسەد دەخاتەدەستی ھێزە ئیسلامیە توندڕەوەکانی لایەنگر بەقاعیدەوە، ترسێکی گەورەیە. بەتایبەتی کەئەمەریکا وڕۆژائاوا، تەجروبەی ئەفغانستانیان لەبەردەستدایەو نایانەوێت، لەسوریادا گیرۆدەی تاڵەبانێکی تر ببن. ھەڵکشانی "بەرەی نەسرەی شام" لەکردەوە سەربازیەکانی سوپای ئازادداو دەرکەوتنی بەھێزێکی ڕێکخراوی چەکداری ١٠ھەزرا کەسیەوە، ئەو ترسەی کردۆتە یەک واقعیەت کەسوریای دوای ڕوخانی ئەسەد بخاتە دەستی سەرچڵترین ھێزی تیرۆریستی ئیسلامیەوە. ھەربۆیە بڕیاری کۆبونەوەکە لەمەڕدانی کۆمەک وچەکدارکردنی ئۆپۆزسیۆن، لەئاستی فریاگوزاری ئینسانیدا سنوردارکرد.\nلەلایەکی ترەوە ئەم کۆبونەوەیە ھاوکاتە بەپێشڕەوی سەربازی سوپای ئازاد ونزیک بونەوە لەشاری دیمەشق وپاشەکشەیەک کەلەقوتبی لایەنگرانی سوریادا سەری ھەڵداوە.\nروسیا ئیتر بێئومێدە لەوەی کەبتوانێ مانەوەی دەسەڵاتی بەشار ئەسەد تاسەر پارێزگاری لێبکات. سەردانی پۆتینی سەرۆکی روسیاو لافرۆفی وەزیری دەرەوە بۆ تورکیاو کۆبونەوە لەگەڵ تەیب ئۆردوگانی سەرۆکی تورکیادا، خۆی ئاماژەیە بۆ ئەم پاشەکشەیە.\nلەسەر ئاستی ناوخۆی سوریاشدا چونە دەرەوەی گەورەترین ١٠ سەرمایەداری گەورەی دەوری بەشار ئەسەدو پەڕپوتبوونی دراو وبانکەکانی سوریاو ھەڵھاتنی نزیکەی ٥٠ ھەزار لەسەرمایەدارە گەورەو بچوکەکان، ھاوکات راکردنی جیھاد مقەدەسی راوێژکاری حکومەتی سوریا لەرێگای لوبنانەوە بۆ لەندەن، ھەرچی زیاتر پاڵی بەڕەوتی خلۆربونەوەی ڕژێمەکەی ئەسەد ونزیک بونەوە لەڕوخانی یەکجاری ناوە.\nلەکەنار ئەم پێشھاتانەوە کۆبونەوەکەی مەراکیش کردنەوەی نوسینگەی نوێنەرایەتی ھاوپەیمانی تازەی ئۆپۆزسیۆن لەبرۆکسل ودانی سەد ملیۆن دۆلار لەلایەن سعودیەوە وەک کۆمەک راگەیاند. بێگومان ھەموو ئەمانە بۆ ئەمەریکا رێگایەکە کەریزەکانی ئۆپۆزسیۆن لەدەوری سیاسەتێکی دڵنیا و ستراتیژی خۆی کۆکاتەوە. بەتایبەت کەترسی زۆری لەئیسلامیە توندرەوەکانی سەر بەقاعیدە ھەیە.. بۆ ئەمەریکا دانپیانانی جیھانی کافی نیە، لەبەر ئەوەی ئێستا ساحەی سوریا کراوەیە بۆ ھەموو ھێزەکان ودەستی دەوڵەتانی وەک ئێرانو سعودیەو لوبنانی بۆ ئاوەڵایە، تابەسادەیی بتوانن ھێزگەلێکی ئیسلامی توندڕەوی وای بۆبنێرن کەبەدەیان ساڵ وەک دەردەسەری بمێننەوە. لەلایەکی تریشەوە کەوتنەدەستی شارە کوردنشینەکان بەحزبێکی لایەنگری پەکەکا و نفوزگرتنی بارزانی وحزبەکەی تائاستی ئەوەی "کەتیبەی چەکدارانی بارزانی"بۆ پێکبھێنێ.. خۆی نیشانەی دەرکەوتنی دەلاقەیەکی تری سەر ڕێگای سیاسەتەکانی ئەمەریکایە، کەلەپاشەڕۆژدا یەخەی پێدەگرێت. بەتایبەتی کەتائێستا ھیچ قسەیەکی جدی لەبارەی کوردەکان ودەوریانەوە لەم کۆبونەوانەدا نەکراوە وبەڵێنی وەرگرتنی ئیمتیازاتێکیان پێنەدراوە تا بێدەردەسەر دانیشن..\nپێشھاتەکان وانیشاندەدەن، کەئەوەی لەوەزعی سوریادا گۆڕاوە، ھەر رۆشتنی بەشار ئەسەدی نەکردۆتە مەسەلەی کات، بەڵکو کێشەی حکومەتی جێگرەوەو چۆنیەتی تێپەڕکردنی بارودۆخەکانی سوریای دوای ڕوخانی ئەسەد، بۆتە پڕئاڵۆزترین مەسەلە لەبەردەم ئەمریاکدا، کەتائێستا، لەبارەیەوە قسەیەکی ڕۆشنی لێنەکراوە. بەڵام ھەرچونێک بێت گۆرانکاریەکانی ئێستای سوریا ھێشتا ئەمەریکا ودەوڵەتانی ڕۆژئاوای، بەتەنیا رێگای روخانی بەشار ئەسەد، لەلایەن ئۆپۆزسیۆنەوە، وەک تاقە ئیختیارێک قەتیس نەکردووە، بەڵکو ھێشتا ئەگەری ڕیکەوتن ودانوسان بەمەرجی ئەوەی بەشار ئەسەد سوریا بەجێبھێڵیت و دەسەڵات تەسلیم بکات، بەکراوەیی لەبەردەم ئەمەریکادا ماوە.


سەرۆكی هەرێمی كوردستان سەردانی سەنگەرەکانی پێشمەرگەی کرد – كوردى پۆست\nrhewal\tسەرۆكی هەرێمی كوردستان سەردانی سەنگەرەکانی پێشمەرگەی کرد\t18/10/2016 kurdipostgroupLeave a comment\tKURDISTANI\nڕۆژانە ھەواڵ …\nلە درێژەی بەسەرکردنەوەی هێزەكانی پێشمەرگە و بەرەکانی ڕووبەڕووبوونەوەی تیرۆریستان، ئەمڕۆ سێشەممە ١٨ـی ١٠ـی٢٠١٦ مەسعود بارزانی سەرۆکی هەرێمی کوردستان، بە مەبەستی لە نزیكەوە ئاگاداربوون لە بارودۆخی بەرەكانی رووبەڕووبوونەوەی تیرۆریستان، سەنگەرەکانی پێشمەرگەی لەیەکێک له میحوەرەکانی شەڕ بەسەر کردەوە.\nلەو سەردانەدا بارزانی دەستخۆشی لە پێشمەرگە قارەمانەکان کرد بۆ ئەو سەرکەوتنە مەزنەی وەدەستیان هێنا و هەروەها سوپاسی خۆڕاگریی پێشمەرگەی کرد.\nلەو بەسەرکردنەوەیەدا سەرۆكى هه‌رێمى كوردستان، گوێی لە سەرنج و تێبینیی فەرماندە و پێشمەرگەکان گرت و ڕێنمایی و بەرچاوڕوونیی پێویستیشی لەبارەی ڕەوشی سیاسی و مەیدانیی بەرەی دژ بە تیرۆریستان خستەڕوو.\nسەرۆكی هەرێمی كوردستان سەردانی سەنگەرەکانی پێشمەرگەی کرد\tPost navigation\nPrevious Postفەڕەنسا: ئێران بانگهێشتی دانیشتنی”ئایندەی موسڵ” ناکەینNext Postدنیای شارستانی و به‌ره‌ی ئینسانی ئازادیخواز.. ئه‌م بێده‌نگه‌یه بشکینن با بۆ بەرگری لە خەڵکی موسڵ بێینەمیدان وه‌ڵامدانه‌وه Cancel reply\tEnter your comment here...


ئیدارەى بایدن هەنگاوى لێدانی سەربازی و شەڕی دیپلۆماسی له‌دژی ئێران ده‌گرێته به‌ر - رۆژنامه‌ی خه‌بات\nسه‌ره‌تا ده‌ره‌وه ئیدارەى بایدن هەنگاوى لێدانی سەربازی و شەڕی دیپلۆماسی له‌دژی ئێران ده‌گرێته به‌ر\nبە گوێرەی راپۆرتێکی تۆڕی ئێن بی سی نیوزی ئەمریکی، میلیشیاکانى سەر بە ئێران هێرشەکانیان بۆ سەر بارەگاکانی ئەمریکا لە عێراق و سووریا زیادی کردووە و ویلایەتە یەکگرتووەکانیش لە 2021ەوە بە هێز وەڵامی نەداوەتەوە. بەشێوەیەک، لە مانگی پێنجی ئەمساڵدا حەوت هێرش هەبووە کە لە هەموو هێرشەکانی مانگی دوو، سێ و چوار پێکەوە زیاتر بووە. هەروەها، لە مانگی ئۆکتۆبەرى 2021 ژمارەى هێرشەکان گەیشتوونەتە 29، بەبێ بوونى وەڵامدانەوەى لە لایەن ویلایەتە یەکگرتووەکانەوە، لەو هێرشانەشدا، هیچ سەربازێکی ئەمریکی نەکوژراوە.\nلە روونکردنەوەیەکی ئەنجومەنى ئاسایشی کۆشکی سپیدا هاتووە، سەرۆکی ئەمریکا سەلامەتى کەسایەتییە ئەمریکییەکان لە دەرەوەى وڵات لە هەموو شتێکی تر زیاتر بەجدی وەردەگرێت. بۆ ئەم مەبەستەش، ئیدارەى بایدن چەندین هەنگاوى ناوە، وەک لێدانی سەربازی، شەڕی دیپلۆماسی، سزاکان و ڕێوشوێنی دیکەش بۆ پاراستنی کەسایەتییە ئەمریکییەکان و کەمکردنەوەى هەڕەشەی لێدانى زیاتر.\nبە گوێرەی روونکردنەوەکە، ئێران زۆر بە تەواوەتى تێدەگات کە ئەمریکا ئامادەیە راستەوخۆ وەڵام بداتەوە لە بەرامبەر هەر هەڕەشەیەک لە دژى کەسایەتییە ئەمریکییەکان.\nهه‌واڵی پێشترمومتاز حەیدەری: مامۆستا عەزیز گەردی بوو بە فەرهەنگ و قوتابخانەیەك بۆ کۆمەڵگاى کوردى\nهه‌واڵی دواتروەزارەتى کشتوکاڵ و سەرچاوەکانى ئاو بۆ ڕێگری لە پەتاى خوێنبەربوون شەش ڕێنوێنیى دەرکرد


any custom field database name preceded by a sign, for example: moahammed\n0 reviews on moahammed\nناوی خوازراو: عقارات-أربیل\nئەدرێسی نوسینگە: Ankawa . Two Side . Albasso Company, 44004 Arbil\nهەموو ڕیکلامەکانی moahammed


ئاسیا سێڵ لەگەڵ كۆمپانیای نۆكیا پڕۆژەیەكی گەورە جێبەجێ دەكات\n10.07.2019 08:28 PM\nئاسیا سێڵ ئامادەكاری دەكات بۆ جێبەجێكردنی سیستەمی نەوەی پێنجەم (5G) بۆ ئەوەش دەستی كردووە بە جێبەجێ كردنی پڕۆژەیەكی گەورە لەگەڵ كۆمپانیای نۆكیای جیهانی.\nكۆمپانیای ئاسیاسێڵ كە كار لە پەیوەندیەكاندا دەكات لەسەر ئاستی عێراق لە راگەیەندراوێكدا ئاشكرای دەكات كۆمپانیاكەیان "پرۆژەیەكی ستراتیجی گشتگیر بۆ تۆڕەكانی پەیوەندی لە بەغدای پایتەخت وچەند ناوچەیەكی تر بە هاوبەشی لەگەڵ كۆمپانیای نۆكیای جیهانیی ئەنجام دەدات".\nئەو كۆمپانیایە راشیگەیاند "لە ئێستادا ولە سەرتاسەری شاری بەغدا و چەند ناوچەیەكی تر دەستكراوە بە ئەنجامدانی پێشخستنی تۆڕەكانی ئاسیاسێڵ لە ڕووی خزمەتگوزارییەكانی پەیوەندی و ئینتەرنێت. وە لەگەڵ تەواوبوونی پرۆژەكە، بەمزوانە ولەم ساڵدا، بەشداربوانمان دەتوانن سوودمەندبن لە بەكارهێنانی تۆڕێكی پەیوەندی ئاست بەرز وئینتەرنێتی خێرا".\nكۆمپانیاكە ئەوەشی ئاشكرا كردووە "وەك بەشێكیش لە پرۆژەكە، كۆمپانیای نۆكیا هەڵدەستێت بە هەڵسەنگاندن و هاوسەنگكردن پێوەری ئەدای تۆڕەكان، وتاقیكردنەوەی تایبەتمەندییە نوێیەكان كە كاریگەری گەورە و بەرچاوی دەبێت لەسەر ئەزموونی بەكارهێنانی بەشداربوان، هەروەها ئەم پرۆژەیە ڕێگە خۆش دەكات بۆ بەكارخستنی تەكنۆلۆجیای نەوەكانی داهاتوو".


بۆچی ژن دوای هاوسه‌رگیری ده‌گۆڕێت؟\nله كۆنه‌وه گوتراوه پیاوان دوای هاوسه‌رگیری ده‌گۆڕێن، به‌ڵام گۆڕینی ژنان زۆر له هی پیاوان زیاتره، ته‌نانه‌ت هه‌ندێك جار به ڕووخسار نه‌بێت باوه‌ڕ ناكه‌یت ئه‌م ژنه ئه‌وه‌ی پێش هاوسه‌رگیرییه.\nژنان دوای هاوسه‌رگیری به ڕێژه‌یه‌كی ئێجگار زۆر ڕه‌فتار و هه‌ڵسوكه‌وتیان ده‌گۆڕێت، به‌تایبه‌ت به‌رانبه‌ر هاوسه‌ره‌كه‌یان ده‌بنه كه‌سێكی تر و به هیچ جۆرێك ئه‌و كه‌سه نین كه له ماوه‌ی ده‌زگیرانداری یان پێوه‌ندی خۆشه‌ویستیدا هه‌بوون.\nئه‌م گۆڕانكارییه زه‌قانه‌ی ژنان بۆ چه‌ند هۆكارێك ده‌گه‌ڕێته‌وه كه ئه‌مانه‌ن:\n_ له‌به‌ر ئه‌وه‌ی پێشتر ته‌نیا وه‌ك ژنێكی ئاسایی و زیاتر وه‌ك منداڵێك له‌گه‌ڵ ده‌زگیرانه‌كه‌ی مامه‌ڵه‌ی كردووه، هه‌رگیز هه‌ستی به به‌رپرسیاریه‌تی ماڵ و ده‌ره‌وه نه‌كردووه، كه دێته ناو ژیانی هاوسه‌رگیری ناتوانێت خۆی كۆبكاته‌وه و به‌رگه‌ی ئه‌و گۆڕانكارییانه بگرێت، بۆیه به‌و ڕێژه‌یه ده‌گۆڕێت.\n_ خۆشییه‌كانی كه پێشتر ته‌نیا بۆ خۆی بوو، خه‌و و خواردن و هه‌موو شتێكی به‌ده‌ست خۆی بوو، ئێسته وانییه ده‌بێت هه‌موو ورده‌كارییه‌كی ژیانی له‌گه‌ڵ هاوبه‌شه‌كه‌ی دابه‌ش بكات، ئه‌مه‌ش سه‌ری لێ تێك ده‌دات و ته‌واو ده‌یگۆڕێت.\n_ پێشتر له ماڵێكی قه‌ره‌باڵغ ڕاهاتووه، به‌رده‌وام كه‌سێكی لابووه قسه‌ی له‌گه‌ڵ بكات و ده‌نگه ده‌نگ له ماڵ هه‌بووه، به‌ڵام ئێسته كه زۆربه‌ی كاته‌كانی به ته‌نیایی به‌ڕێوه ده‌بات، ناتوانێت وه‌ك جاران مامه‌ڵه بكات و ئه‌و ڕووه خۆشه‌ی هه‌بێت.\n_ مێرده‌كه‌ی باش بێت، خراپ بێت یان نموونه‌یی بێت، هه‌ر ناتوانێت به‌رگه‌ی ژیانی تازه بگرێت و كێشه و ناكۆكی له بیركردنه‌وه‌یان هه‌ر ڕوو ده‌دات، له‌به‌ر ئه‌وه زۆر جار تووشی گۆڕانكاری ده‌بن له ته‌واوی بڕیاره‌كانیاندا.\n_ پێشتر كاتێك بڕیاری ده‌دا، دڵنیا بوو له‌وه‌ی ده‌وروبه‌ره‌كه‌ی بایی هێنده قه‌ره‌باڵغه كه نه‌هێڵن بڕیاره نادروسته‌كانی بگاته ئه‌نجام، به‌ڵام ئێسته چونكه به‌ته‌نیایه ناچاره هه‌موو بڕیاره‌كانی به وردی بدات و زۆر بیریان لێ بكاته‌وه، ئه‌مه‌ش وای لێ ده‌كات به‌رده‌وام مێشكی سه‌رقاڵ بێت.\n_ سه‌ره‌تاكان له ڕووی ڕۆمانسی و پێوه‌ندی تایبه‌تی له‌گه‌ڵ هاوسه‌ره‌كه‌یدا زۆر باش بوون، به‌ڵام كه ئه‌رك و ماندووبوونی ڕۆژانه زۆری بۆ ده‌هێنێت، له‌و ڕووه‌شه‌وه سارد ده‌بێته‌وه، ئه‌مه‌ش وای لێ ده‌كات له‌به‌رچاوی مێرده‌كه‌ی زۆر بگۆڕێت.\nئه‌م بابه‌ته 2798 جار خوێنراوه‌ته‌وه


"یه‌كێتی قه‌بر بۆ خۆی هه‌ڵده‌كه‌نێت"\n05 March 2018 13:08\nكێشه ناوخۆیییه‌كانی یه‌كێتی له‌سه‌ر كاتی به‌ستنی كۆنگره و باڵه جیاوازه‌كان به‌رده‌وامی هه‌یه. ئه‌ندامێكی ئه‌نجوومه‌نی ناوه‌ندی ئه‌و حزبه دووپاتی ده‌كاته‌وه، یه‌كێتی به ئه‌نجامنه‌دانی كۆنگره چاره‌نووسی گۆڕهه‌ڵكه‌ندن ده‌بێ بۆ خۆی. هاوكات دووپاتی ده‌كاته‌وه “كۆنگره ده‌به‌سترێ، به‌ڵام بێ كۆده‌نگی و لێكگه‌یشتن و ڕێككه‌وتنی پێشوه‌خته، كۆنگره ده‌بێته هۆی له‌تبوون و هه‌ڵوه‌شانه‌وه‌ی زیاتری یه‌كێتی.\nئه‌ندامێكی ئه‌نجوومه‌نی ناوه‌ندی یه‌كێتی ددان به‌وه‌دا ده‌نێت كه یه‌كێتی بێ ئه‌نجامدانی كۆنگره، قه‌بر بۆ خۆی هه‌ڵده‌كه‌نێ و تووشی زۆر گرفت ده‌بێ، بۆیه دووپاتی ده‌كاته‌وه “یه‌كێك ڕازی بێ یان نا پێویسته كۆنگره بكرێ”.\nخه‌بات شێخ جه‌ناب ئه‌ندامی ئه‌نجوومه‌نی ناوه‌ندی یه‌كێتی، رایگەیاند چاره‌سه‌ری بنه‌ڕه‌تی ئه‌و كێشانه‌ی یه‌كێتی بریتییه له كۆنگره، ئه‌گه‌ر نا یه‌كێتی دۆخی باش نابێ. زیاتر گوتی “پێویسته ڕووخساری تازه و خوێنی تازه بهێنرێته پێشه‌وه، بۆیه هه‌موو هه‌وڵێكمان ئه‌وه‌یه كۆنگره ببه‌ستین”.\nبه‌گوته‌ی شێخ جه‌ناب “ئه‌و براده‌رانه‌ی كێشه‌یان له‌سه‌ر ئه‌وه هه‌یه، خه‌ڵكی ماندوونه‌ناسن، بۆیه كۆنگره وه‌ك ڕۆژی قیامه‌تی لێ دێ و خه‌ڵكی یه‌كێتی بڕیاریان له‌سه‌ر ده‌دا كه ئیشی باشیان كردووه یان خراپ، ئیشی خراپیان كردبێ، ئه‌ندامانی كۆنگره ده‌نگی پێ ناده‌ن، جیا له‌وه‌یش هه‌موومان كۆكین له‌سه‌ر ئه‌وه‌ی یه‌كێتی نه‌بێت به حزبی بنه‌ماڵه، بۆیه ئه‌گه‌ر بۆچوونه جیاوازه‌كان له‌سه‌ر كاتی كۆنگره له‌یه‌كتر نزیك نه‌بنه‌وه، یه‌كێتی وه‌ك ئه‌وه‌ی لێ دێ قه‌بر بۆ خۆی هه‌ڵبكه‌نێت”.


کۆمسیۆنی هەرێم لەسەر دواکەوتنی دابەشکردنی پارەی کارمەندان روونکردنەوە دەدات\n- 11/19/2018 7:23:00 PM 12745 جار خوێندراوەتەوە\nبەڕێوبەری گشتی دارایی لەکۆمسیۆنى سەربەخۆیی ھەڵبژاردنەکانی ھەرێم رایگەیاند، وردبینیکردنی ناوی کارمەندانی کۆمسیۆن بۆ خەرجکردنی پارەکانیان لە قۆناغی کۆتاییدایە و دوای تەواوبوونی ناوەکان پارەکە دابەشدەکرێت.\nزەردەشت مەلا حەسەن، بەخەندان-ی راگەیاند، وردبینی ناوەکانی هەرسێ پارێزگای سلێمانی هەڵەبجە و هەولێر تەواو بووە، تەنها پارێزگای دهۆک ماوە، لە رۆژی چوارشەممەوە لیژنەکانی کۆمسیۆن سەردانی دهۆک دەکەن بۆ وردبینیکردنی ناوی کارمەندانی کۆمسیۆن.\nبەڕێوبەری گشتی دارایی لەکۆمسیۆنی سەربەخۆی ھەڵبژاردنەکانی ھەرێم دەشڵێت، وردبینیکردنەکە بۆیە زۆری خایاند ئەوان دەیانەوێت مافی هیچ کارمەندێکی کۆمسیۆن نەفەوتێت و دوای تەواوبوونی وردبینییەکەش ناوەکان ئاراستەی ئەنجومەنی کۆمسیاران دەکرێت و دوای بڕیاری ئەوان پاداشتی کارمەندانی کۆمسیۆن خەرجدەکرێت.\nرۆژی ٣٠ی ئەیلول هەڵبژاردنی پەرلەمانی کوردستان ئەنجامدراو کۆمسیۆنیش ٤٢ هەزار کارمەندی بەشێوەی گرێبەست بۆ ئەو رۆژە دامەزراند.


فریشتە باشەکانی ناخمان – کتێب – بڵۆگی لائق\nفریشتە باشەکانی ناخمان – کتێب\nPosted on نیسان 7, 2018 by Layik\nبیڵ گەیتس ئەڵێ ئەگەر پێی بڵێ لە ژیانما یەک کتێب ئەخوێنمەوە پێت ئەڵێ کتێبێکی کابرایەکی خەبیر لە ‘دەروونناسیی دەرکی’ بخوێنەرەوە بەناوی ستیڤن پینکەر. هەڵبەت پێشتر کتێبێکی تری نوسیوە هەمان نوسەر هەر بیڵ گەیتس خۆی ئەڵێ ساڵانێکی زۆر بوو لەجیاتی ئەم تازەیە ئەموت ئەوی تر بخوێنەرەوە.\nئەمە کتێبی یەکەمە و تازەکەش بەردەوامی ئەوە، ئەکرێ بیخەیتە بەرنامەی موستەقبەلەوە. دۆستێکی بەڕێز ڤیدیۆیەکی ناردبوو لە بەحرەکەی فەیسبوکەوە، کە باسی هەمان بابەت ئەکا (دەستی خۆش).\nبە دوو کەلیمە هەردوو کتێبەکە هەوڵێکن بۆ سەلماندنی ئەمە: شەڕ کەمبۆتەوە.\nپێنج شتی خراپ دەستنیشان ئەکات\nتوندوتیژی کرداری بۆ دەستخستنی ئامانجێک\nکۆنترۆڵکردن: دەسەڵات گرتنە دەست.\nتۆڵەکردنەوە: چ وەک یاسای سزادان یان جۆرە تەقلیدیەکەی\nسادیزم: ئەوەی کە ئازاری خەڵک بدەیت و لەزەتی لێ ببینیت\nئایدۆلۆجیا: ئەوەی کە توندوتیژی پێویستە بۆ ئەوەی بیروبۆچونێک “ئاشتی” بەرقەرار کات.\nچوار شتی چاکی بەشەریش ئەخاتە ڕوو کە بە کورتی سۆز، خۆکۆنترۆڵکردن، ڕەوشت و ژیریە. لای بێتراند ڕەسڵ لە کتێب/نامیلکەی کۆتایی هێنان بەشەڕدا ئەو وابزانم تەنها سۆز/ڕۆح بەکار ئەهێنێت، لەگەڵ ئەقڵەکە/ژیریەکە بە بزوێنەری نەهێشتنی شەڕ دا ئەنێت.\nجا قورسە باوەڕ بکەی، بەڵام زەوقت زۆر زۆر چوە سەر خوێندنەوە ئیتر بەڵگە ئەخرێتە بەردەستت کە شوکور دڵنیابە مناڵەکەت کەمتر ئەگەری ئەوەی هەیە لە شەڕدا تیاچێت لە خۆت. ئیتر سەرباری چەکی ناوکی و هایدرۆجینی و شتی تریش. هەر لێرە لەسەر زمانی کۆمەڵێ مورتاحی تر (ئۆروێڵ، کاک مەکیاڤێلی و تا ڕادەیەکیش جەنابی ڕەسڵ) وام ئەزانی تەواو پێچەوانەی ئەمە بێت وەزعەکە و بۆیە بابەتەکەم لێرە نوسیوە و باسی بابەتێکم کردوە پێشتر کە نزیکە لەم بابەتەوە.\nهەر لەو کورتە نوسینە نوسیبوم کە ناکرێ ئەگەر بەڕاستی ژیان بەرەو خراپتر بچێ، مرۆڤ وا بیری لێ بکاتەوە. چونکە ناکرێ ژیانت بخەیتە ناخۆشیەکەوە لەسەر شتێک کە نە ستیڤن پینکەر نە نوسەر و فەلاسیفە و پیاوانی دینی تر کەسیان ناتوانن 100% دڵنیابن. هەرچەن کتێبەکەم تەواو نەکردوە بەڵام وابزانم پێشبینی داهاتوو ناکات، بۆیە لەگەڵ نوسینەکەی من کەمێک جیاوازن بابەتەکە. ئەوەی من باسی داهاتوو ئەکات و ئەمیش بەڵگەکانی ڕابردوو ئەخاتە ڕوو بە بەراوردکردنیان بە ئێستا یان سەدەی بیست و بیستویەک.\nلەوەتەی من خۆم بە وشەی ‘هیوا’ هەڵواسیوە، بیردۆزێک یان کتێبێکم نەخوێندۆتەوە ئەوەندە هیوا بەخش بێت. نازانم بۆ تۆ.\nPosted in مێژوو، هۆش، ژیان، شەڕ\n← هۆش چیە؟\nئەوی خەمی نەبێ بەشەر نیە؟ →


یەک شەممە, 30 کانونی یەکەم 2018 15:31\nعێراق وڵاتێکی قەشەنگ و خاوەن ڕابردوویەکی دێرین و فرەییەکی دەوڵەمەندە.\nهەروەها وڵاتێکە بە هۆی ململانێکانەوە دووچاری تەنگ و چەڵەمەو نەهامەتی بۆتەوە.\nچوار شەممە, 26 کانونی یەکەم 2018 15:44\n"بە پاڵپشتی نوێنەرانی فیلم و شانۆ لە موسڵ، هەولێر، بەغداد و بەسرە، ئۆفیسی مافەکانی مرۆڤی یونامی و هاوبەشەکانیان و شاری هونەری فیلم و بەرهەمهێنانی تەلەڤیزیۆنی، هەڵدەستن بە ئەنجامدانی فیستیڤاڵی نیشتمانی کورتەفیلم و کێبڕکێ دەربارەی مافەکانی مرۆڤ و کەمینەکان لە عێراق.\nیەک شەممە, 16 کانونی یەکەم 2018 13:17\nیونامی یادی ڕۆژی مافی مرۆڤ لە زانکۆی ئیشق لە هەولێری پایتەختی هەرێمی کوردستان دەکاتەوە\nهەولێر، عیراق، ١٠ی کانونی یەکەمی ٢٠١٨ – قوتابیان و چالاکوانانی بواری مافی مرۆڤ لە ناوجەرگەی بازاڕی هەولێر هەڵسان بە بڵاوکردنەوەی زانیاری بەبۆنەی یادی حەفتا ساڵەی جارنامەی گەردونی مافی مرۆڤ لە چایخانە و دوکانەکان دەربارەی مافی مرۆڤ و گرنگیی داکۆکی کردن لە مافەکانیان و مافی خەڵکانی تر.\nیەک شەممە, 16 کانونی یەکەم 2018 12:59\nکۆلیژی یاسای زانکۆی کەرکوک یادی رۆژی مافی مرۆڤی کردەوە


له ڕۆژگاری ونبوونی ئێوه‌دا، ڕابوونی ئیسلامیی چۆن ده‌گوزه‌رێت.؟\nله ڕۆژگاری ونبوونی ئێوه‌دا، ڕابوونی ئیسلامیی چۆن ده‌گوزه‌رێت؟\nبزووتنه‌وه‌ی ئیسلامیی بزافێكی ڕه‌سه‌نی كورده‌وارییه، هه‌ڵقولاَوی ئێش و ئازاری گه‌لی كورده، كه ده‌مێكه ده‌چه‌وسێنه‌وه به‌ده‌ستی برا موسڵمانه‌كانی ده‌وروبه‌ریان، له‌كاتێكدا كورد هه‌میشه مه‌چه‌كی قورئان و سوننه‌ت و ئیسلامیان به‌رزكردۆته‌وه، كه‌چی هه‌ندێ له هێزی عه‌ره‌ب و فارس و تورك هه‌میشه چه‌كی ئیسلام و دینیان به‌كارهێناوه بۆ سه‌رخستن و گه‌شه‌كردنی نه‌ته‌وه‌كانی خۆیان به‌سه‌ر نه‌ته‌وه‌كانی بنده‌ستیاندا، به‌لاَم بۆ گه‌لی كورد هه‌میشه ئایه‌تی شه‌ڕو كوشتارو وێرانكردن و كۆیلایه‌تیان ویستووه، بزووتنه‌وه بۆ به‌ره‌نگاری له‌مه دروست بوو، سه‌ركرده‌كانی هه‌ستیان به‌م مه‌ترسییه كرد، بۆیه نه‌یانهێشت ئه‌م ڕه‌ووشه له‌سه‌ر كورد به‌رده‌وامبێت، چونكه:\nیه‌كه‌م: ئه‌مه ڕۆژگارێكی ترسناك بوو بۆ سه‌ر شوناسی كوردو زۆر ناجۆریش بوو له‌گه‌ڵ بنه‌ماكانی ئایینی ئیسلامدا.\nدووه‌م: بۆ ده‌سه‌لاَت و حكومه‌ت و حیزب و سه‌ركرده و زانایانی نه‌ته‌وه‌كانی ده‌وروبه‌ر ( عه‌ره‌ب، فارس، تورك) شوره‌یی نه‌بووه‌و نییه كه به‌قورئان به‌رگری بكه‌ن له نه‌ته‌وه‌كه‌ی خۆیان، به‌لاَم بۆ كورد به نه‌ژاد په‌رستیی و جیابوونه‌وه‌و ده‌رچوون له دین و لادانه له ده‌وڵه‌تی ئیسلامی چاوه‌ڕوانكراو!!.\nسێیه‌م: نه‌ته‌وه‌ی كورد له هه‌موو شۆڕشه‌كانیدا هه‌رگیز دژایه‌تی ئه‌م نه‌ته‌وانه‌ی نه‌كردووه وه‌ك نه‌ته‌وه، به‌ڵكو دژی ئه‌و ده‌سه‌لاَتانه بووه كه سته‌میان له به‌رامبه‌ر كورددا كردووه، وه ئه‌وان بۆ نه‌ته‌وه‌كانی ناوخۆی خۆشیان، خوا هه‌ڵناگرێ له سته‌مێكی یه‌كساندا ده‌خولێنه‌وه تا ئه‌مڕۆی حازری!.\nله‌به‌ر ئه‌وه زاناو سه‌ركرده‌كانی بزووتنه‌وه‌ی ئیسلامیی هه‌میشه له‌م ڕوانگه‌وه كێشه‌ی نه‌ته‌وه‌ایه‌تیی و هۆشیاری ئیسلامییان به‌یه‌كه‌وه گرێداوه، ئه‌مه یه‌كه‌مین هه‌نگاویان بووه بۆ ده‌سپێكی كاری فه‌ردیی و ڕێكخراوه‌یی و حیزبیی و حكومی خۆیان، له‌به‌ر ئه‌وه شۆڕش و دروستبوونی بزووتنه‌وه له سه‌خترین كاته‌كانی نسكۆی كوردیدا بوو، چ به جینۆسایدی هه‌ڵه‌بجه‌و چ به ئه‌نفال و وێرانكردنی گونده‌كانی كوردو ڕه‌شبگیری گه‌نجانی كورد، بۆ كوره‌ی جه‌نگی ناڕه‌وای عێراق دژ به شۆڕشی ئیسلامیی ئێران.\nله‌به‌ر ئه‌مانه زۆرینه‌ی سه‌ركرده‌كانی كورد به‌ڕاستیی و قوڵیی نه‌یانده‌زانی هه‌نگاو بۆ كوێ ده‌نێن و كام دروشم به‌رز بكه‌نه‌وه، له كاتێكدا بزووتنه‌وه له زه‌مه‌نێكی كورتدا توانی پانتاییه‌كی فراوانی سیاسیی و نه‌ته‌وایه‌تیی و دینیی و كه‌لتوری بۆ خۆیی و نه‌ته‌وه‌كه‌ی بنیاد بنێت و كۆگای بكات، هه‌رچه‌ند له زه‌مه‌نی ڕاگه‌یاندنی ئه‌م بزووتنه‌وه‌دا پرۆژه‌ی گه‌وره پێشكه‌شی ڕابوونی ئیسلامیی و حاڵه‌تی نه‌ته‌وایه‌تی كوردی كرا، كه ده‌توانم بڵێم تا ناوه‌ڕاستی نه‌وه‌ده‌كان به‌رده‌وام بوو، له‌گه‌ڵ ئه‌وه‌ی بزووتنه‌وه هه‌میشه ئه‌و هێزه ناوه‌كییه‌ی هه‌بووه بۆ به‌رده‌وامی به گه‌شه‌و هه‌ستانه‌وه سروشتییه‌كانی خۆیی و نه‌یهێشتووه ده‌ستی نه‌یاره‌كانی بیخنكێنن، به‌لاَم مه‌خابن ئه‌م بزووتنه‌وه ڕه‌سه‌نه كه‌وته ده‌ست هه‌ندێ سه‌ركرده‌ی ناوچه‌یی و لۆكاڵیی و كه‌م ئه‌زموون، كه له جیاتی دۆستایه‌تی و په‌یوه‌ندیكردن له‌گه‌ڵ خه‌ڵك و جه‌ماوه‌ر، به‌پێچه‌وانه‌وه بۆ دورخستنه‌وه‌ی جه‌ماوه‌ر و پاراستنی بنه‌ماكانی ئیسلام و ڕاگرتنی سیاسه‌تی حه‌كیمی ڕابه‌رانیان بوون، ئه‌و به‌ڵێن و به‌یعه‌ته‌ی كه دابوویان به سه‌ركرده‌و ڕابه‌رانی خۆیان بێوه‌فا بوون و به‌یعه‌تیان شكاندو به‌بێ ئه‌مرو بڕیار و ڕاسپارده‌و په‌یڕه‌وی ناخۆی بزووتنه‌وه له حاڵه‌تێكی ناهه‌مواری باری سیاسیی و ئه‌منیی و كۆمه‌لاَیه‌تی كوردیدا، هاتن به‌پێچه‌وانه‌ی بنه‌ماو پره‌نسیپ و ئه‌خلاقی ئه‌و حیزبه‌و ڕاوێژ و پرسی حه‌كیمانه‌ی ڕابه‌رانی بزووتنه‌وه‌كه‌یان به ئاڕاسته‌ی نادروست و سیاسه‌تی گشتی بزووتنه‌وه له سه‌ر ته‌رزێكی سوتاو (مه‌دره‌سه قیتال)یان دروستكرد، به‌لاَم بۆ كێ؟، بۆ مه‌رام و تێنه‌گه‌یشتنی نه‌فامانه‌ی خۆیان له‌لایه‌ك و دنه‌ی نه‌یارانی بزووتنه‌وه له‌لایه‌كیترو ئاڵۆزی ناوچه‌كه به‌گشتیی و بۆ فه‌رمانبه‌رداری سه‌ر پێنه‌كه‌وتووی كوردیش!! كه تازه به‌تازه خه‌ریك بوو به هه‌وڵی سه‌ركردایه‌تی حیزبه نه‌ته‌وایه‌تییه‌كان و بزووتنه‌وه‌ی ئیسلامیی له‌سه‌ر پێ خۆی ڕاده‌گرت و داده‌مه‌زرا، نه‌خۆشه‌كانی ناو حیزب به‌گوێی سه‌ركرده قاڵبووه‌كانی خۆیانیان نه‌ده‌كرد له به‌ڕێكردنی ئه‌رك و ڕێنماییه‌كانی حیزبدا، كه هه‌میشه ڕابه‌ران و زانایانی باسك ده‌یانوت ئێمه به چه‌كی قورئان، به چه‌كی ئیسلام، خشتێك له كۆشكی كورد داده‌نێین و ماڵی كورد ئاوه‌دان ده‌كه‌ینه‌وه، نه‌ك په‌رله‌مان، یان ئیمان بكه‌ین به هاودژی یه‌كدی، یان تموحی ده‌سه‌لاَت وامان لێبكات كه پشت هه‌ڵبكه‌ین له ڕابه‌رو سه‌ركرده‌كانی كاتی سه‌ختی و دژواری ڕۆژگاره‌كانی ڕابردوومان.\nئێستا ڕابه‌ره دیاره‌كانی بزووتنه‌وه چونه‌ته باره‌گای حه‌قی په‌روه‌ردگاری خۆیان، له‌كات و زه‌مه‌نی خۆیاندا و به ئێستاشه‌وه كه ڕۆحیان هه‌میشه زیندووه له ناوماندا، هه‌ر پاڵپشت و هه‌وێن و كاریزمای ئیسلام و نه‌ته‌وه بوون بۆ بزووتنه‌وه و خه‌ڵكی ڕه‌شو ڕوتی میلله‌تی كورد، به‌لاَم نه‌ده‌بوو به‌رپرسانی ئێستای ئه‌و بزووتنه‌وه‌یه كردار و ڕه‌فتار و گوفتار و وتاری ئه‌وان له بیر بكه‌ن، له كاتێكدا ئه‌وان هه‌ندێ له شاگرده‌كانی خۆیانیان بینی كه چۆن هه‌ڵگه‌ڕانه‌وه له به‌یعه‌ت و په‌یمان و له ئه‌نجامی ئه‌و هه‌ڵگه‌ڕانه‌وه‌شیان جییان به‌سه‌ر هات و كاروبار كه‌وته ده‌ست كۆمه‌ڵێكی نه‌خۆش و دۆڕاوو بێئه‌زموون، وایان ده‌زانی كوردستانیش قاهیره‌و به‌غدایه!.\nئێستا كێ كوڕی خانه‌خوێی ناو ماڵی خۆیه‌تی؟\nئه‌مه‌وێ ئه‌وه‌تان پێ بڵێم من به‌ختێكی باشم نه‌بووه له دوای ڕۆژگاری ونبوونی ئه‌و پیاوانه‌ی كه(ڕابه‌رو پێشه‌واو ڕه‌مزو قودوه‌و كاریزماو سه‌ركرده)بوون له ناو بزووتنه‌وه‌ی ئیسلامیدا، له‌به‌ر كاریگه‌ری خراپی ئه‌و هۆكارانه‌ی سه‌ره‌وه كه خستمانه ڕوو.\nئه‌مڕۆ له یادكردنه‌وه‌یه‌كی كه‌مخوێنداین بۆ جه‌نابی مه‌رحوم-انشا‌والله- مامۆستا ئه‌حمه‌د كاكه مه‌حموود، كه ده‌بوو بزووتنه‌وه هیچ نه‌بێت له ئاستی سه‌ركردایه‌تیدا چ بۆ ئه‌و و چ بۆ ڕابه‌رانی پێشووتری بزووتنه‌وه‌كه‌یان هه‌میشه‌و هه‌میشه بۆ یادكردنه‌وه‌و به‌رز ڕاگرتنی ڕۆحی پاكیان، خوێنیان بدایه‌ته‌وه به‌خۆیان و بزووتنه‌وه‌كه‌یان، چونكه هه‌موو گروپ و حیزب و نه‌ته‌وه‌یه‌ك به خوێنی یادكردنه‌وه‌و له‌بیر نه‌كردنی كه‌سایه‌تی و ڕابه‌ران و شه‌هیدانیان زیندوو ده‌مێننه‌وه.\nقسه‌یه‌ك هه‌یه ده‌ڵێ: یه‌ك ڕۆژی ناخۆش به‌ئه‌ندازه‌ی یه‌ك ساڵ مرۆڤ پیر ده‌كات!، ئه‌مڕۆ ئه‌و ڕۆژه‌یه كه من و هاوڕێكانمی تێكه‌وتووه، وه‌لێ ڕۆژگارێكی بڕیده‌و درێژو سه‌خت، ژیان هه‌موو گۆڕاوه، به پێچه‌وانه‌ی ئایات و فه‌رمووده‌و ئه‌زموونی سه‌دان ساڵه‌ی پڕ گه‌وهه‌رو نقێمی ڕابردووی ڕابه‌ران و كه‌سایه‌تیی و شه‌هیده سه‌ربه‌رزه‌كانمان.\nلێ به‌داخه‌وه ئه‌مڕۆ بزووتنه‌وه‌ی ئیسلامی خاوه‌نی ئه‌و گوتاره تۆكمه و كاریگه‌رانه نییه كه له سه‌رده‌می ئه‌واندا هه‌یبوو، ته‌نانه‌ت ئه‌مڕۆ ته‌واوی ئۆرگان و داموده‌زگاكانی نێو بزووتنه‌وه‌ی ئیسلامی به چه‌شنێك پوكاونه‌ته‌وه توانای ئه‌وه‌یان نییه به قه‌ده‌ر سه‌نته‌رێكی ئه‌هلی چالاكییان هه‌بێت!، ئه‌مه ده‌ردی كوشنده‌ی نه‌خوێندنه‌وه‌ی واقیعه، كه به‌سه‌ر بزووتنه‌وه‌دا هاتووه، چونكه بزووتنه‌وه ئه‌و سه‌نته‌ره‌ی جارانی له ده‌ستداوه كه ته‌نها ئۆرگانێكی ده‌وڵه‌تێك بوو، ته‌نها هۆیه‌كه‌شی ئه‌وه‌یه خه‌مخۆری نه‌ماوه، ئه‌مه‌ش له‌به‌ر كه‌سی نابه‌رپرس و خۆێنسارد كه ته‌نانه‌ت له هه‌ڵبژاردنه‌كانی ڕابردوودا سه‌ركردایه‌تی وای هه‌بوو كه مووی له‌شی نه‌جولاَوه بۆ دیاریكردنی چاره‌نووسی بزووتنه‌وه‌كه‌ی له ساحه‌ی سیاسی هه‌رێمی كوردستاندا..... ئیدی ماوه‌ته‌وه بڵێم له ڕۆژگاری ونبوونی ئه‌واندا، ڕابوونی ئیسلامیی چۆن ده‌گوزه‌رێت؟!.\n 1847 جار خوێندراوه‌ته‌وه


كه‌ركوك... پارێزگا پشتگوێخراوەکە\nیەكێتی زانایانی ئاینی: راگەیاندن بە هەڵە نووسراوەكەی ئێمەیان بە خەڵكی گەیاندووە\nبه وێنه.. پێشانگەیه‌كى تایبه‌ت به به‌ركه‌وتوانی چه‌كى فسفۆر له خۆرئاوا\nسبه‌ى دیدارى میدیایى نێوده‌ڵه‌تى له هه‌ولێر به‌ڕێوه‌ده‌چێت\nوادەی کردنەوەی شەقامی 150 مەتری هەولێر ئاشکرا کرا\n"فەتح و سائیرون كاندیدی سەرۆك وەزیرانیان پێ یەكلایی ناكرێتەوە"\nکۆمەڵێک گەنجی کەرکوک هۆشداری دەدەنە سەرۆکایەتییەکانی عێراق\nسوپای تورکیا تۆپبارانی گوندەکانی خۆرئاوای کوردستان دەکات\nئاسایش و پێشمه‌رگه 13 تۆمه‌تبار ده‌ستگیر ده‌كه‌ن\nعادل عه‌بدولمه‌هدى فەرمانێکی نوێی دەرکرد\nبەهار مەحمود: داوادەکرێت لەعێراق هەرێمێکی دیکە دروستبكرێت\nهەواڵ / ڕاپۆرت :: 27/05/2019 :: 353 جار بینراوە\nتاگ :: كه‌ركوك دۆخی کەرکوک\nداوادەکرێت پێشێلکاری دژی رۆژنامەنووسانی کەرکوک رابگیرێت\nشەڕی گەندەڵی و بەرگری لە دەسەڵات عەرەبی کەرکوک دابەشدەکات\nگروپێکی حەشد لەکەرکوک هەڕەشە دەکات و کوردیش ناڕازییە\nدواڕۆژ، عیماد جه‌باری\nخراپی دۆخی ئه‌منی له‌باشور و رۆژئاوای كه‌ركوك و ناسه‌قامگیری دۆخی سیاسی شاره‌كه وایكردوه هیچ پڕۆژه‌یه‌كی خزمه‌تگوزاری و ئاوه‌دانكردنه‌وه له‌پارێزگاكه‌دا نه‌بێت و دۆخی ئابووری بازاڕیش هه‌میشه له‌داشكاندا بێت، پارێزگاری كاتیی كه‌ركوك به‌هۆكاری سه‌ره‌كی پاشه‌كشێی پارێزگاكه ده‌بینرێت له‌سه‌رجه‌م رووه‌كانه‌وه ئه‌وه‌ش به‌هۆی په‌یڕه‌وكردنی سیاسیه‌تی تاكڕه‌ویی و نه‌ته‌وه‌په‌رستی دژی كورد.\nسوتاندنی ده‌غڵ و دانی جوتیارانی كورد و دوباره خۆڕێكخستنه‌وه‌ی چه‌كدارانی داعش و ئه‌نجامدانی ده‌یان كرده‌وه‌ی تیرۆریستی، هاوكاته له‌گه‌ڵ ته‌شه‌نه‌سه‌ندنی رێژه‌ی تاوان و مادده‌ی هۆشبه‌ر له‌كه‌ركوكدا كه به‌ڕای چاودێرانی سیاسی هێزه ئه‌منیه‌كان توانای كۆنترۆڵكردنی دۆخه‌كه‌یان نیه و ئیداره‌ی شاره‌كه‌ش له‌جیاتی دۆزینه‌وه‌ی رێگەچاره، سه‌رقاڵی چاندنی تۆوی دووبه‌ره‌كی و تێكدانی په‌یوه‌ندیه كۆمه‌ڵایه‌تییه‌كانه له نێوان پێكهاته‌كاندا.\nچه‌ند رۆژێك له‌مه‌وبه‌ر (دووشه‌ممه 15ی ئایاری 2019) چوار ئه‌فسه‌ری تیمی قه‌ناس به‌ده‌ستی پۆلیسی ئیتیحادی له‌كاتی گه‌ڕانه‌وه‌یان بۆ ئه‌رك له‌نزیك قه‌زای حه‌ویجه كوژران، هه‌ر ئه‌و شه‌وه‌یش له‌ناحیه‌ی ره‌شاد دوو پۆلیسی دیكه كوژران، به‌رده‌وامی كرده‌وه تیرۆریستییه‌كانیش سه‌ر له‌نوێ دۆسێی ئه‌منی پارێزگاكه‌ی خسته‌وه‌به‌رباس كه نزیكه‌ی دوو ساڵه كورد داوای گه‌ڕانه‌وه‌ی پێشمه‌رگه ده‌كات بۆ ئه‌وه‌ی به‌هاوبه‌شی له‌گه‌ڵ هێزه عێراقییه‌كاندا مه‌له‌فی ئه‌منی كه‌ركوك بگرنه ده‌ست.\nئه‌گه‌رچی به‌رده‌وام پارێزگای كاتیی كه‌ركوك و فه‌رمانده سه‌ربازییه‌كان له‌به‌ده‌م كه‌ناڵه‌كانی راگه‌یاندندا ئاماژه به سه‌قامگیری دۆخی پارێزگاكه ده‌كه‌ن، به‌ڵام له‌ڕاستیدا به‌شێوه‌یه‌كی دیكه‌یه، ئه‌وه‌ش به‌پێی نوسراوێكی نهێنی راكان جبوری به‌ژماره (1060) كه له 13ی حوزه‌یرانی ساڵی 2018 ئاڕاسته‌ی سه‌رۆك وه‌زیرانی كردوه و ئه‌وه‌ده‌خاته‌ڕوو كه چالاكییه‌كانی داعش له‌سه‌رانسه‌ری شاره‌كه‌دا زیادیانكردوه و كاریگه‌ری له‌سه‌ر پرۆسه‌ی بونیادنانه‌وه و گه‌ڕانه‌وه‌ی ئاواره‌كانیش كردوه.\nئازاد جه‌باری، سه‌رۆكی لیژنه‌ی ئه‌منی ئه‌نجومه‌نی پارێزگای كه‌ركوك به‌دواڕۆژی راگه‌یاند: ناوچه‌كانی باشور و رۆژئاوای پارێزگای كه‌ركوك پانتاییه‌كی گه‌وره‌ی هه‌یه و ئێستاش له‌هه‌موو كات زیاتر پێویست به‌گه‌ڕانه‌وه‌ی هێزی پێشمه‌رگه ده‌كات بۆ ناوچه‌كه بۆ ئه‌وه‌ی به‌هاوبه‌شی له‌گه‌ڵ هێزه عێراقییه‌كاندا پارێزگاكه بپارێزن.\nهه‌روه‌ها به‌شێك له‌هێزه سه‌ربازییه‌كانی عێراق تۆمه‌تبارده‌كرێن به ده‌ستوه‌ردان له‌بابه‌تی كێشه‌ی زه‌وییه كشتوكاڵییه‌كان له‌به‌رژه‌وه‌ندی عه‌ره‌بی هاورده‌ی سه‌رده‌می سه‌دام حسێن كه به‌پاڵپشتی پارێزگاری كاتیی هه‌وڵی دوباره گه‌ڕانه‌وه ده‌ده‌ن و ده‌ستگیركردنی هاووڵاتیانی كورد و ناچاركردنیان به‌دانپێدانان له‌سه‌ر تاوانگه‌لێك كه ئه‌نجامیان نه‌داوه.\nهه‌وه‌ها له‌دوای رووداوه‌كانی ئۆكتۆبه‌ری ساڵی 2017وه رێگە نادرێت سه‌رۆكی لیژنه‌ی ئه‌منی له‌ئه‌نجومه‌نی پارێزگا و هیچ ئه‌فسه‌رێكی دیكه‌ی كوردیش ئاماده‌ی كۆبونه‌وه ئه‌منییه‌كان بن كه تێیدا به‌ئاماده‌بونی نوێنه‌ری ده‌زگا ئه‌منیه‌كان و پارێزگار دۆخی ئه‌منی پارێزگاكه تاووتوێده‌كرێت.\nهه‌رچی په‌یوه‌ندی به‌پڕۆژه‌ی خزمه‌تگوزاریشه‌وه هه‌یه ئه‌وه به‌ته‌واوه‌تی په‌كیكه‌وتوه و جیا له‌وه‌ی هیچ پڕۆژه‌یه‌كی خزمه‌تگوزاری نوێ ئه‌نجام نه‌دراوه كه‌چی به‌شێك له‌شه‌قام و پڕۆژه‌كانی جوانكاری پێشتریش به‌هۆی پشتگوێخستنه‌وه تێكچوون و چاكناكرێنه‌وه.\nئه‌ندامانی ئه‌نجومه‌نی پارێزگای كه‌ركوكیش ئیداره‌ی ئێستای كه‌ركوك تۆمه‌تبارده‌كه‌ن به گه‌نده‌ڵی له‌پڕۆژه‌كانی باشوری پارێزگاكه كه له‌سه‌ر حیسابی رێكخراوه نێوده‌وڵه‌تییه‌كان دروستكراون، هه‌روه‌ك هه‌وڵده‌دات له‌سه‌دا 50ی بودجه‌ی پیترۆدۆلار له‌ژێر ده‌ستی ئه‌نجومه‌نی پارێزگا ده‌ربهێنێت له‌ژێر ناوی ئه‌نجامدانی كۆمه‌ڵێك پڕۆژه كه ئه‌نجومه‌نه‌كه به ناشه‌فاف و وه‌همی ناوی ده‌به‌ن.\nله‌ڕێكه‌وتی 3ی كانونی دووه‌می ساڵی 2019 ره‌مله عوبێدی، ئه‌ندامی كوتله‌ی عه‌ره‌بی و سه‌رۆكی لیژنه‌ی پڕۆژه‌كانی ئه‌نجومه‌نی پارێزگا له‌یاداشتێكدا كه ئاڕاسته‌ی حكومه‌تی عێراقی كردوه به‌ئاشكرا رونیده‌كاته‌وه كه به‌هۆی دوخستنه‌وه‌ی رۆڵی ئه‌نجومه‌نی پارێزگا و نه‌بونی چاودێری وایكردوه گه‌نده‌ڵی له‌شاره‌كه‌دا بڵاوبێته‌وه و هه‌وڵدانیش بۆ هه‌ڵوه‌شانه‌وه‌ی ئه‌نجومه‌نه‌كه له‌لایه‌ن راكان جبورییه‌وه به‌ڵگه‌یه‌كی رونه له‌سه‌ر پێدانی شه‌رعیه‌ت به گه‌نده‌ڵكاران.\nله‌بودجه‌ی ئه‌مساڵیشدا زیاتر له 400 ملیار دینار وه‌كو بودجه‌ی پارێزگای كه‌ركوك ته‌رخانكراوه كه تاوه‌كو ئێستا به‌هۆی ئاماده‌نه‌بونی ئه‌ندامانی ئه‌نجومه‌نی پارێزگا بۆ كۆبونه‌وه‌كان نه‌توانرا پلانی پڕۆژه‌كان په‌سه‌ندبكرێن و كاركردن له‌پڕۆژه‌كاندا ده‌ستپێبكات.\nله‌مانگی نیسانی ئه‌مساڵدا ئه‌نجومه‌نی پارێزگای كه‌ركوك به‌كۆی ده‌نگ پلانی پڕۆژه‌كانی راكان جبوری ره‌تكرده‌وه كه له‌و رێگەیه‌وه هه‌وڵی خه‌رجكردنی بودجه‌ی پیترۆدۆلاری ده‌دا له‌وه‌گه‌ڕخستنی پڕۆژه‌كاندا، ئه‌ندامانی ئه‌نجومه‌ن پلانه‌كه‌ی جبوری به ناشه‌فاف و ناڕوون وه‌سف ده‌كه‌ن.\nجوان حه‌سه‌ن، ئه‌ندامی ئه‌نجومه‌نی پارێزگای كه‌ركوك به دواڕۆژی راگه‌یاند: ماوه‌ی دوو ساڵه عێراق بودجه‌ی كه‌ركوك ره‌وانه ده‌كات و له‌گه‌ڵ هاوكارییه‌كانی رێكخراوه نێوده‌وڵه‌تییه‌كان، به‌ڵام پڕۆژه‌كان به‌عه‌داله‌ت به‌سه‌ر ناوچه‌كاندا دابه‌شنه‌كران و ئه‌وه‌شی له‌سه‌نته‌ری شاره‌كه‌دا بوونی هه‌یه چه‌ند پڕۆژه‌یه‌كی بچوك و ته‌واوكردنی پڕۆژه كۆنه‌كانی رابوردووه.\nله‌ڕووی سیاسیشه‌وه، جوان حه‌سه‌ن پێیوایه كه‌ركوك له‌خراپترین دۆخدایه چونكه كورد له‌نێو خۆیدا و له‌گه‌ڵ پێكهاته‌كانی دیكه‌شدا نه‌یتوانیوه پێكبێت تابتوانرێت به‌هه‌موو لایه‌كه‌وه نائومێدی و نیگه‌رانی كه‌ركوكییه‌كان به‌سه‌رجه‌م نه‌ته‌وه‌كانه‌وه بڕوێنرێته‌وه.\nوتیشی: "ئاڵۆزی دۆخی ئه‌منی و ململانیه سسیاسییه‌كانی نێوان حیزبه كودستانییه‌كان و پێكهاته‌كانی كه‌ركوك و كارانه‌كردنه‌وه‌ی ئه‌نجومه‌نی پارێزگا و نه‌بونی بودجه بۆ شاره‌كه كاریگه‌ری گه‌وره‌ی له‌سه‌ر ئابوری شاره‌كه دروستكردوه و بوه‌ته هۆی نه‌بونی هه‌لی كار و نه‌بونی پڕۆژه و ناجێگری بازاڕ كه هه‌موو ئه‌مانه راسته‌وخۆ په‌یوه‌ندی به‌تاكه‌كانه‌وه هه‌یه".\nدواڕۆژ ئامارێكی "ترسناك"ی خۆكوشتنی پیاوان بڵاودەكاتەوە\nڕاپۆرت :: 11 کاتژمێر پێش ئێستا\nپڕۆژەیاسایەك ناكۆكی دەخاتە نێوان بازرگانانی سلێمانییەوە\n"حکومەت سستە لە بەهەمیشەیی کردنی فەرمانبەرانی گرێبەست"\nئایا سه‌رده‌م سه‌رده‌مى زانینه؟\nشاژنی دراو.. ئه‌و ژنه‌ی جیهانی خه‌ڵه‌تاند و خۆی ونكرد\nوێنه‌ى ئه‌و دوو خوشكه‌ى كوژران و خزمى به‌رپرسێكن بڵاوكرایه‌وه\nخشته‌ى نوێى دابەشکردنی مووچه راگه‌یه‌نرا\nدایك و كچێك به تێزاب هێرشیان دەکرێتە سەر\nبڕواناکەیت پیاوێک پاش تۆرانی ژنەکەی چی دەکات\nهونەرمەندێک توشبوونی خۆی بە نەخۆشی شێرپەنجە راگەیاند\nسوودەكانی هەنار بۆ تەندروستی مرۆڤ\nکامێرای چاودێری بۆ کچەکەی دانا... بڕواناکەیت چی بینی\nڤیدیۆ:پشیلەیەک مەساج بۆ سەگێک دەکات


چەند هەڵەیەک کە نابێت لە کاتی چوونت بۆ سەر کاری تازە ئەنجامی بدەیت. تایبەتە بە کچان! – تۆڕی میدیایی خەڵک\nچەند هەڵەیەک کە نابێت لە کاتی چوونت بۆ سەر کاری تازە ئەنجامی بدەیت. تایبەتە بە کچان!\n2020/11/25 - 1:55 PM\nكاتێك ده‌چیته سه‌ر كار و به‌تایبه‌تیش گه‌ر له یه‌كه‌م رۆژدا بێت، باشتره له‌سه‌ر توانا و لێهاتویه‌كه‌ت هه‌ڵبسه‌نگێندرێیت نه‌ك ستایلی جلوبه‌رگ و شێوازی قسه‌كردنه‌كه‌ت، بۆ ئه‌وه‌ی له یه‌كه‌م بینیندا كێشه‌ت بۆ دروستنه‌بێت و تێڕوانینێكی خراپ له‌سه‌ر دروستنه‌بێت، ئه‌وا ئه‌م 6 هه‌ڵه‌یه مه‌كه:\n-به پێی توێژینه‌وه‌یه‌ك له یه‌كه‌م بینیندا هه‌ڵسوكه‌وته‌كه‌ت زۆر كاریگه‌رتره له قسه‌كانت، بۆیه بزانه چۆن هه‌ڵسكه‌وت ده‌كه‌یت و به‌رده‌وامیش زه‌رده‌خه‌نه‌ت بیر نه‌چێت.\n-زۆر گرنگه كه شۆنی دانیشتنی گونجاو بخۆت دیار بكه‌یت و نه‌بیته هۆی بێزاری ده‌وروبه‌ره‌كه‌ت.\n-پێویسته جلوبه‌رگه‌كه‌ت گونجاوبێت له‌گه‌ڵ ئه‌و قسانه‌ی كه ده‌یانكه‌یت، هه‌ربۆیه زۆر گرنگی به‌وه بده كه جلوبه‌رگی پاك و گونجاو هه‌ڵبژێریت.\n-هه‌وڵبده ئیكسسیوار و خشڵ و زێڕی زۆر به‌خۆته‌وه نه‌كه‌یت، ئاگاداری گونجاوی پێڵاوه‌كه‌شتبه له‌گه‌ڵ شوێنی كاره‌كه‌ت.\n-تۆ ده‌چیته سه‌ر كار، بۆیه دڵنیابه‌وه له‌وه‌ی كه ستایلی قژیشت له گه‌ڵ پیشه‌و كاره‌كه‌ت گونجاوه، چونكه بۆ دروستكردنی تێڕوانینی یه‌كه‌م زۆر كاریگه‌ره.\n-ماكیاج ده‌توانێت جوانتر ده‌رتبخات و وابكات زیاتر باوه‌ڕت به‌خۆت هه‌بێت، به‌ڵام دڵنیابه له‌وه‌ی زیاد له پێویست نه‌بێت و له‌گه‌ڵ پیشه‌كه‌ت گونجاو بێت.


ئۆ ئێف ئای کریت ئێف سی - Soccer - Yariga - Results, fixtures, tables and statistics\nئۆ ئێف ئای کریت ئێف سی\n10/03/19 ئاپۆلۆن سمیرنیس 0 - 0 ئۆفی زانیاری زیاتر لەسەر ئەم یارییە\n31/03/19 ئاریس 3 - 1 ئۆفی بینینی ڕووداوەکان زانیاری زیاتر لەسەر ئەم یارییە\n06/04/19 ئۆفی 1 - 0 پاس گیانینا بینینی ڕووداوەکان زانیاری زیاتر لەسەر ئەم یارییە\n14/04/19 پاناسیناکۆس 1 - 3 ئۆفی بینینی ڕووداوەکان زانیاری زیاتر لەسەر ئەم یارییە\n21/04/19 ئۆفی 1 - 1 ئاستێراس تریپۆلیس بینینی ڕووداوەکان زانیاری زیاتر لەسەر ئەم یارییە\n05/05/19 ئاترۆمیتۆ 0 - 2 ئۆفی بینینی ڕووداوەکان زانیاری زیاتر لەسەر ئەم یارییە\n19/05/19 پلاتانیاس 0 - 0 ئۆفی زانیاری زیاتر لەسەر ئەم یارییە\n22/05/19 ئۆفی 3 - 2 پلاتانیاس بینینی ڕووداوەکان زانیاری زیاتر لەسەر ئەم یارییە\n2018/2019 2014/2015 2013/2014 2012/2013 2011/2012 2017/2018 2016/2017 2010/2011 2015/2016 2018/2019 2018/2019 2017/2018 2016/2017 2014/2015 2013/2014 2012/2013 2011/2012 2010/2011 2009/2010 2018 2016 2014 2013 2012\nG. Dermitzakis 26 years old 0 0\nV. Sifakis 17 years old 0 0\nD. Sotiriou 31 years old 10 0\nG. Strezos 23 years old 21 0\nM. Bolakis 24 years old 3 0\nC. Braun 27 years old 13 0\nK. Giannoulis 31 years old 13 0\nK. Kalaitzakis 18 years old 0 0\nD. Komesidis 31 years old 6 0\nP. Kyriakidis 27 years old 19 0\nM. Mihojević 23 years old 22 0\nئا. پاپازۆگلۆو 30 years old 16 0\nI. Potouridis 27 years old 23 1\nL. Argyropoulos 28 years old 7 0\nP. Deligiannidis 22 years old 9 2\nA. Dinas 29 years old 17 0\nN. Korovesis 27 years old 26 1\nV. Koutsianikoulis 30 years old 18 0\nM. Mellado 26 years old 20 0\nA. Nastos 30 years old 23 0\nA. Oikonomou 23 years old 4 0\nE. Papasterianos 31 years old 12 1\nV. Plevrakis 21 years old 0 0\nV. Sakor 23 years old 8 1\nI. Sassi 27 years old 14 3\nD. Vouho 31 years old 20 2\nG. Giakoumakis 24 years old 10 2\nRicardo Vaz 24 years old 11 3\nA. Nabi 25 years old 9 3\nخ. نێیرا 30 years old 20 5\nV. Nikokyrakis 17 years old 0 0\nE. Pärsson 25 years old 5 0\nFelipe Souza Ferreyra 21 years old 11 1\nJ. Vera 56 years old\nFootball League یۆنان 1\nCup یۆنان 1\nستادیۆ تۆدۆرۆس ڤاردینۆیانیس


کوردیپێدیا - باخچەی مناڵانی شێخ جەمال شێخ ڕەشید\n☂ باخچەی مناڵانی شێخ جەمال شێخ ڕەشید | پۆل: پارت و رێکخراوەکان | زمانی بابەت: 🏳 کوردیی ناوەڕاست\nباخچەی مناڵانی شێخ جەمال شێخ ڕەشید\nیەکێکە لە باخچەکانی مناڵان سەر بە پەروەردەی ڕۆژئاوایە لە بەڕێوبەرایەتی پەروەردەی سلێمانیسلێمانی، دەکەوێتە گەڕەکی قالاوا.\nلە ئێستادا بەڕێز تریفە تەها سەعید تەها بەڕێوبەرە.\n➕ ئەم بابەتە لەلایەن: (جوان عومەر ئەحمەد)ەوە لە: Nov 23 2019 12:05AM تۆمارکراوە\n👌 ئەم بابەتە لەلایەن: (مانو بەرزنجی)ەوە لە: Nov 23 2019 12:55AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Nov 23 2019 12:55AM باشترکراوە


ڕێگاکانی گه‌یشتن به ئاسووده‌یی له ڕوانگه‌ی قوڕئان | پایگاه اطلاع رسانی اصلاح\nدانیشتنی ”فرەچەشنی کۆمەڵی ئێرانی و هەڵوێستی جەماعەتی دەعوەت و ئیسلاح سەبارەت بەو“ بە ئامادەبوونی سێ کەس لە ئەندامانی شوڕای ناوەندی بەڕێوە چوو. (12)\nبه‌یانییه‌ی جه‌ماعه‌ت سه‌باره‌ت به سه‌رکوتکردنی هێرشی دوایی ڕژێمی زایۆنیزم بۆسه‌ر نوێژخوێنانی ئه‌قسا و ماڵه‌کانی ناوچه‌ی شێخ جه‌راح (11)\nشەوی قەدر؛ دەرکەوتنی یـەکەم سیگناڵی ئاسمانـی (580)\nپارشێوكردن و وه‌رگرتنی وزه‌ی ڕۆحیی: (358)\nئاوڕێکی خێرا لەسەر ژیانی مامۆستا عەبدوڕڕەحمانی فاتیحی (329)\nكۆچی دوایی هه‌ڤاڵێكی بانگخواز له دیوانده‌رره (210)\nدیمانەیەکی فکری لەگەڵ بەڕێز خاتوو هەڵاڵە موحه‌ممه‌د ئەڵماس، پسپۆڕ و شارەزا لە فیقهی ئیسلامیدا (198)\nساتێک لەخزمه‌ت مامۆستا ناسری سوبحانیدا (1,684)\nڕێ و ڕه‌سمی ده‌سپێكی كاری «به‌ڕووپارێزانی پاسكیل‌سواری سه‌رده‌شتی» به‌ڕێوه چوو (1,554)\nڕۆڵی ئه‌وین له واتابه‌خشی ژیاندا له ڕوانگه‌ی مه‌ولانا (1,430)\nدكتۆر موسته‌فا خۆڕڕه‌م‌دڵ له‌گه‌ڵ كاروانی هه‌تاهه‌تاییدا (991)\nژیان به مانای چییه؟ (897)\nپاككردنه‌وه‌ى دڵ و ده‌روون (19,783)\nئیسلام و کورد (16,582)\nکورتەیەک له ژیانی حەزره‌تی مەحوی (15,186)\nباڵاپۆشی ئیسلامی و کاریگه‌ری له‌سه‌ر گه‌شه‌پێدانی ئاسایشی کۆمه‌ڵایه‌تی (14,876)\nنامه‌ی باوكێك بۆ منداڵه‌كه‌ی (14,852)\nڕێگاکانی گه‌یشتن به ئاسووده‌یی له ڕوانگه‌ی قوڕئان\nهۆکاری زۆر هه‌یه که مرۆڤ تووشی دڵه‌ڕاوکێ و پەرێشانی ده‌کات، ترس له داهاتوویه‌کی نادیار، خه‌می ڕابردوویه‌کی تاریک، بێهێزی و داماوی هه‌مبه‌ر کێشه و گرفته‌کان، هه‌ست به بێهووده‌یی له ژیاندا، ئه‌مه‌گنه‌ناسی که‌سانی ده‌ورووبه‌ر، گومانی خراپ و تۆمه‌ت لێدان، دونیاپه‌ره‌ستی و هۆگربوون پێی، ترس له مردن و... و تەواوی ئه‌وانه له‌به‌رامبه‌ر ئیمان به خوای گەورە پووچه‌ڵ ده‌بنه‌وه.\nڕاسپارده‌ی قوڕئان بۆ ئه‌و دۆخانه چییه؟\n۱. هه‌ستی ئیمان مرۆڤی بڕوادار له قۆناغی کرده‌وه‌دا ته‌نیا بیر لە جێبەجێکردنی فه‌رمانه‌کانی په‌روه‌ردگاری ده‌کاته‌وه. هیچ کات ڕێگه نادا ترس و خه‌م ڕۆچنه بکاته دڵی، چونکه خۆی به خاوه‌نی سه‌روه‌ت و سامان و خاوه‌ن ده‌سه‌ڵات له بڕیارداندا نازانێ... به‌ڵکوو ئه‌و ته‌نیا خۆی به ئه‌مینداری خوای گه‌وره له‌سه‌ر زه‌وی و به‌رپرس بۆ ناسینی خێر و شه‌ڕ به‌پێی فه‌رمانه‌کانی خوای گەورە ده‌زانێ.\n٢. یادی خوا دڵه‌ڕاوکێ و په‌شۆکاوی یا به‌هۆی ترسه یا بێهێزی و داماوی. که‌سێک به‌رده‌وام یادی خوای له دڵدا بێ و ئه‌و به سه‌رچاوه‌ی ته‌واوی سیفاته به‌رزه‌کان و بێگه‌رد له هه‌ر که‌موکورتییه‌ک بزانێ، خۆشه‌ویستی خوای له دڵیدا جێگر ده‌بێ و به‌یادی خوا ئارام ده‌گرێ.\n٣. پشتبه‌ستن به خوا ئه‌گه‌ر بڕواتان به‌خوای گه‌وره‌یه، به‌س پشتی پێ ببه‌سته و بڵێ: «خوا بۆ من به‌سه، هیچ خوایه‌ک جگه له‌و نییه و به‌س پشتم به‌و به‌ستووه و ئه‌و خاوه‌نی عه‌ڕشی گه‌وره‌یه».\n٤. سه‌بر خۆڕاگری ده‌بێته هۆی به‌هێزبوونی که‌سایه‌تی و زۆربوونی توانایی مرۆڤ له به‌رامبه‌ر سه‌ختی و دژوارییه‌کانی ژیان و هه‌روه‌ها هاوسه‌نگی ده‌روونی مرۆڤ ده‌پارێزێت.\n٥. پارێزکاری زاڵبوونی مرۆڤ به‌سه‌ر ویست و خواسته‌کانی نه‌فسیدا، ئه‌و له ئاسه‌واره‌کانی مه‌ینه‌تباری کاره ناحه‌زه‌کانی ده‌پارێزێت.\n٦. گه‌ڕانه‌وه‌ی به‌رده‌وامی مرۆڤ به‌ره‌و خوای گه‌وره و داوای لێبووردن، ده‌بێته هۆی ئه‌وه‌یکه ده‌روونی له گوشاری هه‌ست به تاوانکردن پاک بێته‌وه و حاڵه‌تی پاکی و بێگه‌ردی پێشتری بۆ ده‌گه‌ڕێنیته‌وه.\n٧. هاوکاری و هاریکاری پێغه‌مبه‌ر(د.خ) له فه‌رمووده‌یێکی قودسیدا، سۆز و هاوکاری نێوان خه‌ڵکی، وه‌ک هۆکاری به‌ده‌ستهێنانی خۆشەویستی خوا و به‌ده‌ستهێنانی ئاسووده‌یی و متمانه پێناسه ده‌کات.\n٨. بۆنه و کۆڕه‌کانی ئایینی ڕێساکانی ئه‌حکامی په‌رستشه‌کان وه‌ک نوێژ، ڕۆژوو و حه‌ج و... به‌رده‌وام هه‌ستی پێوه‌نداره‌تی و پشتبه‌ستن به‌خوای گه‌وره له مرۆڤدا زیندوو ڕاده‌گرێ و له هه‌ستی ناخۆشی بێ شوناسی ده‌ربازی ده‌کا.\n٩. نوێژ و نزا نوێژه فه‌ڕزه‌کان که پێوه‌ندی نێوان مرۆڤ و په‌روه‌ردگاره، جۆرێک حه‌سانه‌وه‌ی ده‌ماره‌کان و دوورخستنه‌وه‌ی باره نه‌رێنییه‌کان له ده‌روون و ڕه‌وانی مرۆڤدا به‌رهه‌م دێنێت.\nپێغه‌مبه‌ر(د.خ) له ڕوانگه‌ی قوڕئانه‌وه\nبۆچی له قوڕئان ورد نابنه‌وه؟\nدانیشتنی ”فرەچەشنی کۆمەڵی ئێرانی و هەڵوێستی جەماعەتی دەعوەت و ئیسلاح سەبارەت بەو“ بە ئامادەبوونی سێ کەس لە ئەندامانی شوڕای ناوەندی بەڕێوە چوو. روابط عمومی (1400/02/23)\nشەوی قەدری پێغەمبەر(د.خ) و شەوی قەدری ئێمە رمضان، ڕه‌مه‌زان (1400/02/19)\nشەوی قەدر یان هەموو شەوێک هه‌وارگه‌ی دڵان (1400/02/17)\nڕەنگدانەوەی ڕەمەزان لە کۆمەڵگای کوردەواریدا وت‌ووێژ (1400/02/17)\nیادم بكه‌ن، یادو ده‌كه‌م هه‌وارگه‌ی دڵان (1400/02/12)\nواجبه‌لوجوود هه‌وارگه‌ی دڵان (1400/02/12)\nجێگە و پێگەی سەبر و خۆڕاگری له بانگەواز و دەعوتتدا بانگه‌واز (1400/02/11)\nشەوی قەدر؛ دەرکەوتنی یـەکەم سیگناڵی ئاسمانـی رمضان، ڕه‌مه‌زان (1400/02/11)\nوه‌سییه‌تی هاووڵاتییه‌كی كۆوێیتی هه‌وارگه‌ی دڵان (1400/02/07)\nوحی کوردی و تێگەیشتنی ئەخلاقیانە بۆ ئیسلام مێژووی (1400/02/07)